Obaveštavamo vas da od 08.03.2017. godine BOSCH započinje novu veliku AKCIJU za INSTALATERE, u kojoj instalateri dobijaju na poklon vredne BOSCH alate. Vrsta alata/pokona zavisi od broja prodatih BOSCH Pelet Sistema (kotlova Solid 2000B + Pelet pribora) u sledećih 5 meseci (do 01.08.2017).\nU akciji mogu učestvovati svi instalateri koji u periodu trajanja akcije (5 meseci) instaliraju 3 i više Pelet sistema.\nJedan majstor može da pošalje više popunjenih formulara. To znači da majstor koji proda 10-tak pellet sistema, može da dobije na poklon skoro skoro sav dole nabrojan alat, i da uđe u grejnu sezonu potpuno opremljen novim BOSCH alatom!\nU akciji se dobija sledeći profesionalni BOSCH ručni električni alat:\n- Hameri (GBH 5-40 DCE, GBH 5-38),\n- Bušilice (GBH 2-28, GSB 16 RE),\n- Uvrtači (GSR 18-2 Li),\n- Brusilice (GSE 9-125) kao i\n- Profesionalni laserski alati (D-tect 120 I GLM 50 C).\nČuvajte račune od prodatih BOSCH PELET UREĐAJA, popunite formular (u prilogu), priložite fiskalne račune i sve to pošaljite na BOSCH – faksom, mailom ili na adresu Milutina Milankovića 9ž, 11070 Novi Beograd, Srbija, a BOSCH će vam poslati poklon na kućnu adresu!\nŽelimo vam puno uspeha u našoj akciji\nProfi BOSCH alat za profi BOSCH instalate!\nFormular za akciju – odštampajte, popunite i pošaljite zajedno sa fiskalnim računima….


Tradicionalni Uskršnji vašar ručno rađenih proizvoda danas u Vlasotincu - JuGmedia\nTradicionalni Uskršnji vašar ručno rađenih proizvoda, koji priređuje Centar za decu i omladinu, u okviru Centra za socijalni rad opština Vlasotince i Crna Trava, održan je danas na platou ispred zgrade opštine. Proizvodi sa motivima najvećeg hrišćanskog praznika ove godine izloženi su u manjem obimu nego inače, zbog poštovanja protivepidemijskih mera.\n“Radove su izradila deca koja pohađaju Dnevni boravak, uz pomoć drugara iz Osnovne škole „Siniša Janić“ i Tehničke škole. Novac prikupljen od prodaje radova koristiće se za organizaciju izleta korisnika centra i obeležavanje njihovih rođendana”, rekla je vaspitačica u Centru za decu i omladinu Jelena Popović.\nKorisnici Dnevnog boravka osim, pred Uskrs, priređuju vašar ručno rađenih proizvoda i pred Novu godinu.\nOd naplate prekršajnih kazni Grad kupio motor “Suzuki” Policijskoj upravi\nU cilju podizanja nivoa bezbednosti saobraćaja na svojoj teritoriji, Grad Pirot donirao je Policijskoj upravi motor marke Suzuki u vrednosti od 1.150.000…


RTCG - Radio Televizija Crne Gore - Nacionalni javni servis :: Društvo :: Da li su zločinci zaštićeni u Crnoj Gori?\n26. 05. 2022. 21:26 >> 21:41\nPORODICE ŽRTAVA PITAJU\nObilježavaju se tri decenije od deportacije bosansko-hercegovačkih izbjeglica iz Crne Gore i 18 godina od ubistva urednika "Dana" Duška Jovanovića. Emisija "Argumenti" bavila se pitanjima da li smo kao društvo dovoljno odgovorni prema tim zločinima i imamo li snage da kaznimo razne zločince. Imperativ društva, kako je ocijenjeno, je da se suoči sa prošlošću.\nAlen Bajrović, sin Osmana Bajrovića koji je stradao nakon deportacije 1992. godine, kazao je nikad nijesu dobili zvaničan podatak države Crne Gore šta je uradila da rasvijetli kako je i gdje je ubijen njegov otac.\n"Najteže pada što mi je država Crna Gora uzela oca za cijeli život. Jedina smo porodica koja je odbila vansudsko poravnjanje i koja je ostala da živi u Crnoj Gori", kazao je Bajrović.\nOn je rekao pravosuđe dosta politizovano i nema dovoljno kapaciteta i želje da dovede postupak do kraja.\n"Moram imati nadu. Kažu da je pravda je spora, ali dostižna, i ja se trudim da dođem do istine", poručio je on.\nOn je apelovao na predsjednika Vlade Dritana Abazovića da uradi sve što je u njegovoj nadležnosti da sprovede kvalitetnu istragu o tom zločinu, da, koliko je u njegovoj mogućnosti, utiče na tužilaštvo da radi svoj posao, i da se postupak okonča tako što će se otkriti nalogodavci i direktni izvršioci, tako što se dobiti pravosnažne presude i pronaći posmrtni ostaci.\nBajrović se upitao kakvi su to tužioci koji nisu 30 godina rasvijetlili zločin koji se dogodio na teritoriji Crne Gore.\n"Kakve to tužioce plaćamo koji samo sjede i ništa ne rade, nego i štite nalogodavce? Da li su ti zločinci zaštićeni u ovoj državi?", pita Bajrović.\nDanijela Pavićević, sestra ubijenog novinara Duška Jovanovića je kazali da ima novina u istrazi, ali da ne želi da priča o njima.\n"Ako bih nešto konkretnije kazala a tiče se samih novina i istrage, rizikujem da sve bude relativizovano ili bi se ugrozila istraga na neki način", rekla je Pavićević.\nKazala je da ranije nije bilo političke volje te da je drugačija situacija nego prije dvije godine.\n"Ambijent u kojem danas živimo je drugačiji. Put pravednosti, kojim konačno mora da zakorači Crna Gora, je dosta jasniji i istina će, koja je sada u pripremi, biti spremna da se na tom putu pokaže", ocijenila je Pavićević.\nNavela je da su se promjene desile prije godinu, kada su prvi put zvaničnici Vlade izašli na mjesto ubistva Jovanovića i pokazali namjeru da se dođe do pune istrage ko je nalogodavac.\n"Izuzetno cijenim pozive koje sam prošle godine dobijala od tadašnjeg mninistra pravde Vladimira Leposavića, kao i od bivšeg direktora ANB-a Dejan Vukšić koji su iskazali spremnost da se uključe sa svojih pozicija da doprinesu rasvjetljavavanju tog zločina. Ako to uporedim sa izjavom bivšeg ministra Zorana Pažina da on zna ko je vršio opstrukcije, a ne želi da navodi imena, to je velika razlika", istakla je Pavićević.\nIzvršni direktor crnogorskog Komiteta pravnika za zaštitu ljudskih prava, advokat Velija Murić, naglasio je da se deportacija se nije desila u nekoj zagonetnoj situaciji, nego da se taj zločin dogodio u epicentru državnog organa.\n"Tu primjećujem nedostatak državne i političke volje. Crna Gora je sebe, u domaćoj i međunarodnoj javnosti, predstavila sebe kao endemsku teritoriju gdje su se događali zločini, gje su zločinci mogli da pobjegnu i gdje nisu uslijedila adekvatna suđenja", naveo je Murić.\nZaštitnica Crne Gore pred Evropskim sudom za ljudska prava Valentina Pavličić poručila je da naše društvo treba da pokaže snagu i veličinu tako što će priznati da je svjesno svih grešaka koje su se desile u prošlosti i da ih prihvatimo.\n"Određene institucije sada drugačije gledaju na stavri iz prošlosti. Imamo zasijedanje parlamenta i sjednicu Vlade koje počinje minutom ćutanja, posjetu najviših zvaničnika obilježavanju događaja. To pokazuje da imamo društvo koje je spremno da se suoči onim što se dešavalo", kazala je Pavličić.\nDanijela Pavićević Deportacija izbjeglica Ubistvo Duška Jovanovića Argumenti Alen Bajrović


’Željeznicama FBiH’ 22 miliona KM - BH Reporter\n’Željeznicama FBiH’ 22 miliona KM\nVlada Federacije BiH je, na prijedlog Federalnog ministarstva prometa i komunikacija, usvojila Program utroška sredstava tekućeg transfera – subvencije javnim poduzećima, namijenjenog “Željeznicama FBiH” za 2021. godinu, u iznosu od 22 miliona KM.\nOd tog iznosa za JP “Željeznice Federacije BiH” Sarajevo planirano je 21,5 miliona KM, i to 19,4 miliona KM za finansiranje održavanja željezničke infrastrukture, dva miliona maraka za sufinansiranje željezničkog putničkog i 100.000 KM za sufinansiranje željezničkog kombiniranog sabraćaja.\nPreostalih 500.000 KM predstavlja učešće Federacije BiH u finansiranju Bh. željezničke javne korporacije.\nFederalna vlada dala je danas saglasnost na odobravanje izvještaja o poslovanju “Željeznica FBiH” Sarajevo za 2019. te odobrila Rebalans plana poslovanja ovog javnog poduzeća za 2020. godinu, saopćeno je iz Ureda Vlade FBiH za odnose s javnošću.\nPrevious Nizozemska dozvolila prisustvo 3.500 gledalaca na Eurosongu\nNext Vlada KS za poljoprivredu izdvojila više od šest miliona maraka


Severna Koreja pristala na moratorijum\nDržavna sekretarka Hilari Klinton, ukazala da je pomenutim sporazumom predvidjeno „intenzivno praćenje situacije“ kako bi se obezbedilo da pomoć stigne do onih kojima je najpotrebnija\nSeverna Koreja je pristala da suspenduje nuklearne probe, lansiranje dugometnih balističkih raketa i druge nuklearne aktivnosti, uključujući obogaćivanje uranijuma.\nAmerički i severnokorejski funkcioneri juče su istovremeno objavili tu vest. Do dogovora je došlo nakon prošlonedeljnih razgovora u Pekingu izmedju američkih i severnokorejskih funkcionera, svega dva meseca nakon smrti vrhovnog lidera Severne Koreje, Kim Džong Ila.\nU Vašingtonu, Bela kuća je pozdravila to saopštenje nazvavši ga „pozitivnim prvim korakom“. Medjutim, naglašeno je da Sjedinjene Države očekuju da Severna Koreja sada sprovede svoje odluke u delo.\nPredstavnik kineskog ministarstva inostranih poslova navodi da je Peking pozdravio, kako je rečeno, poboljšanje odnosa Vašingtona i Severne Koreje. Isti predstavnik je rekao da će Kina nastaviti da igra konstruktivnu ulogu u izgradnji mira i bezbednosti u regionu.\nAmerička državna sekretarka Hilari Klinton ukazala je da će se američki i severnokorejski timovi sastati u neposrednoj budućnosti kako bi razradili detalje plana o američkoj pomoći Pjongjangu od 240 hiljada tona hrane. Ona je ukazala da je pomenutim sporazumom predvidjeno „intenzivno praćenje situacije“ kako bi se obezbedilo da pomoć stigne do onih kojima je najpotrebnija.\nBivši američki specijalni izaslanik za severnokorejsku politiku u administraciji predsednika Obame, Stiven Bosfod, izrazio je slično gledište u intervjuu za Glas Amerike.


Raiffeisen i EBRD podržavaju firme koje vode žene – Kreditna linija vrijedna 2 mil EUR - ZENIČKA RAZVOJNA AGENCIJA ZEDA\nRaiffeisen i EBRD podržavaju firme koje vode žene – Kreditna linija vrijedna 2 mil EUR\n– Raduje nas što potpisivanjem ovog ugovora jačamo našu višegodišnju i uspješnu, partnersku saradnju s Evropskom bankom za obnovu i razvoj koju realizujemo kroz više različitih programa finansiranja. Kreditna linija od 2 miliona eura će omogućiti da osnažimo i damo podršku kompanijama čiji su vlasnici ili vodeći rukovodioci žene što odražava našu strategiju održivosti da budemo podjednako fer partner svim našim klijentima. Sredstva će biti iskorištena za finansiranje trajnog obrtnog kapitala do 3 godine, te za investicijske kredite do 5 godina. Kako bi se klijenti mogli detaljnije upoznati s ovom kreditnom linijom, Raiffeisen banka i EBRD će organizovati webinar tokom kojeg će dobiti i korisne savjete i informacije za njihovo buduće poslovanje – izjavio je Karlheinz Dobnigg, predsjednik Uprave Raiffeisen banke.\n– Veće učešće žena u ekonomiji i prevazilaženje spolnih razlika su pretpostavke za povećanje napretka zemlje te za inkluzivnije, pravednije i pravičnije društvo – rekla je Naessl.


Srpskoj listi prihvatljiva ideja razgraničenja\nPotpredsednik Srpske liste Igor Simić izjavio je da je Srbima na Kosovu ideja razgraničenja prihvatljiva ukoliko im garantuje više slobode i prava nego što ih sada imaju i poručio da pregovarački tim Beograda ima nepodeljeno poverenje Srpske liste.\nSimić je za Radio-televiziju Srbije rekao da Srbi na Kosovu već decenijama žive u neizvesnosti.\n“I kada sve uzmete u obzir, ukoliko postoji bilo kakva šansa za ekomnomsko-politički napredak, siguran sam da će takvo rešenje Srbi podržati”, rekao je Simićg gostujući u Dnevniku RTS.\nOn je ukazao na “nespokoj kod Srba” koji izazivaju poruke da je takvo rešenje daleko, ali i da im poverenje uliva poruka državnog vrha da će, dođe li do rešenja, “imati više nego sada”.\nSimić je u razgovoru za RTS naglasio da među Srbima na Kosovu nema podela i podsetio da je Srpska lista osvojila više od 90 odsto glasova i uspela da ujedinili politički korpus svih Srba na Kosovu.\n“Danas pregovaramo o nečemu što može da unapredi položaj Srba i na severu i na jugu, a to sve zavisi od pregovora. Naš pregovarački tim stalno ponavlja da je spreman za kompromis, ali za to je potrebno da bude spremna i Priština”, rekao je Simić.\nOn je naglasio da Srbi na Kosovu “imaju poverenje u Vučića, jer je dokazao da se brine o narodu koji živi dole i da iskreno govori o pregovaračkim pozicijama”.\n← Bajaga: Hladno pivo postupilo kolegijalno i šmekerski\nDODIK SUROVO: Može li Srbija da podnese da joj se Kosovo vrati? →\nVulin: Srbija je iznad svega pravna država\nObraćanje Davora Dragičevića na Trgu Krajine\nOktobar 5, 2018 admin 0


Manifestacija u čast Vojislava Ilića Mlađeg - Društvo - Dnevni list Danas\nPočetna » Društvo » Manifestacija u čast Vojislava Ilića Mlađeg\nProjekcijom dokumentarno-etnoloških filmova Narodnog muzeja iz Požarevca, u Oreovici kod Žabara danas (petak, 3. oktobar) počinje tradicionalna kulturna manifestacija „Dani Vojislava Ilića Mlađeg“.\n0Piše: D. Novković 03. oktobra 2008. 00.40\nMeđu prikazanim filmovima, čiji je autor savetnik požarevačkog muzeja Danice Đokić, naći će se „Bele poklade u Homolju“, „Drugaričenje“ i „Bacanje krstova“. Nakon toga, u Osnovnoj školi u Oreovici održaće se Književni susreti “Voji u čast“, na kojima će nastupiti pesnici Braničevskog okruga. U subotu pre podne, u crkvenoj porti u Oreovici biće položeno cveće i paljene sveće na grobove predaka Vojislava Ilića Mlađeg (1877-1944).\nZavršnog dana trodnevne manifestacije održaće se svečana akademija pod nazivom „Oreovice, vratio se Voja“, na kojoj će učestvovati lokalni KUD „Vojislav IlićMlađi“ i učenici osnovnih škola iz Oreovice, Aleksandrovca i Žabara. Na akademiji će nastupiti i gosti iz Požarevca, vokalno-instrumentalna grupa Srednje muzičke škole „Stevan Mokranjac“ i Kulturno-umetničko društvo „Kostolac“ iz Kostolca. Ova pesnička manifestacija održava se u čast Vojislava Ilića Mlađeg, rođenog u svešteničkoj porodici u Oreovici, 7. oktobra 1877. godine. Cilj ove svečanosti jeste oživljavanje imena i bogatog i raznovrsnog dela našeg čuvenog pesnika, koji je neke knjige napisao baš u rodnoj Oreovici, u kojoj je završio i osnovnu školu.\nPo završetku Prvog svetskog rata, Ilićse preselio u Beograd i počeo da radi kao pomoćnik bibliotekara u Narodnoj biblioteci. Ovaj pesnik, koji je za života objavio 40 knjiga proze, poezije i kritike, u međuratnom periodu bio je najčitaniji srpski pisac, zbog čega je po popularnosti svrstavan odmah posle Jovana Jovanovića Zmaja. Prevodio je sa francuskog, nemačkog i ruskog jezika i smatran je jednim od vodećih umova svog doba. Između ostalog, poznat je i po pesmi uklesanoj na srpskom groblju Zejtinlik kod Soluna, čiji jedan deo glasi : „Padali od zrna, od gladi i žeđi, raspinjani na krst, na Golgote visu, ali čvrstu veru u pobedu krajnju, nikad, ni za časak, izgubili nisu“. Vojislav IlićMlađi preminuo je 1944. godine i sahranjen na Novom groblju u Beogradu.


Vrste ljubavi prema mudrosti starih Grka - Page 2 of 2 - WANNABE MAGAZINE\nVrste ljubavi prema mudrosti starih Grka\nAgape (bezuslovna ljubav)\nBezuslovna ljubav je ona koju najređe uspevamo da iskusimo u savremenom svetu, jer je plemenita i odlikuje se empatijom i velikodušnošću, razumevanjem i ljubavlju prema svima. Ograničeni erosom, obično doživljavamo dramatične ljubavne odnose koje odlikuje borba sa egom, strah od predanosti, sebičnost i ljubomora, a ostanemo uskraćeni za iskustvo ljubavi prema celom svetu. Razvijajući svoj duh, svoju svest i negujući zahvalnost, približavamo se ovom grčkom idealu dobrote i saosećanja.\nPragma (zrela ljubav)\nZrela ljubav svakako predstavlja savremeni ideal partnerskih odnosa – duboku bliskost i privrženost koju dostižemo u trajnim odnosima i koju nam donosi međusobno poznavanje i razumevanje, iskušenja kroz koja smo prošli razvijajući odnos, osećanje da nekome pripadamo i da nismo sami – duševni mir i zadovoljstvo koje osećamo pored nekoga sa kim delimo život. Negovanje odnosa, aktivno učešće i neprekidno nastojanje da održimo sklad i da vrednujemo odnos, umesto da ga shvatamo zdravo za gotovo – to je pragma, koja nam izmiče često, kao i agape, jer smo usredsređeni na ono što nam treba i što želimo od odnosa, umesto na davanje i otvorenost prema drugoj osobi.\nGrci su razlikovali dva tipa ove vrste ljubavi – narcisoidno samoljublje i samoljubav kao ljubav prema sebi, koja proširuje naše ljubavne kapacitete i daje nam samopouzdanje i autentičnost u odnosima sa drugima. Savremeni psiholozi i terapeuti smatraju da je zdrav oblik ove ljubavi, ljubav prema sebe ishodište svih zdravih ljubavnih odnosa, jer je osoba koja poznaje, prihvata i voli sebe, sposobna da na isti način poznaje, prihvata i voli nekog drugog.


Građanski front zahteva da se hajka na doktora Bakića pod hitno obustavi | Kolubarske\nJovo Bakić (foto: Đorđe Đoković)\nGrađanski front zahteva da se hajka na doktora Bakića pod hitno obustavi\nGrađanski front najoštrije osuđuje privođenje dr Jove Bakića, kao i očigledno naručenu hajku koja se protiv njega vodi u režimskim medijima. Posebno je uznemirujuće što do ovoga dolazi neposredno nakon izjave predsednika Aleksandra Vučića u kojoj se profesor Bakić označava kao nasilnik i stoga kao legitimna meta sinhronizovanog policijsko-medijskog progona.\nKako se navodi u saoptenju Građanskog fronta, ovo je, nažalost, samo još jedan u nizu pritisaka na slobodu mišljenja i govora u Srbiji, o kojima jasno govore i Fridom haus i Evropska komisija u svojim najnovijim izveštajima.\nGlavni generator nasilja u Srbiji je upravo režim koji progoni i zastrašuje slobodnomisleće i kritički nastrojene pojedince i organizacije. Zahtevamo da se hajka na doktora Bakića pod hitno obustavi i da se predstavnici izvršne vlasti suzdrže od izjava kojima se ugrožava nezavisnost pravosuđa, a slobodnomislećim građanima crtaju mete na čelu.\nOdbornica Snežana Đekić Spajić tvrdi Pre 18 minuta\nU okviru mera populacione politike Pre 2 sati 29 minuta


Kukavica u Kozari\nFudbalski klub Kozara doveo je peto pojačanje za nastavak takmičenja u Prvoj ligi Republike Srpske. Ugovor sa ekipom iz Gradiške potpisao je Amir Kukavica, defanzivni vezni koji dolazi iz Metalegea. On je ranije nastupao za Podgrmeč i Slobodu Mrkonjić Grad.\n643\tObjavljeno 25 januar 2019 Autor: Micro Mreza\nSloboda iz Mrkonjić Grada istupa iz lige zbog 11.000 KM duga\nMRKONJIĆ GRAD - Nastup Slobode iz Mrkonjić Grada u proljećnom dijelu Prve fudbalske lige Republike Srpske pod velikim je znakom pitanja pošto rukovodstvo kluba mora da uplati 11.000 maraka u kasu Fudbalskog saveza Republike Srpske na osnovu kazni iz prvog dijela sezone.\n619\tObjavljeno 22 januar 2019 Autor: Micro Mreza\nFudbaleri Kozare upalili motore\nNovi šef strućnog štaba FK Kozara Igor Janković izvršio je danas prozivku prvotimaca i tako započeo pripreme za proljetni dio sezone u Prvoj ligi Republike Srpske.\n626\tObjavljeno 21 januar 2019 Autor: Micro Mreza\nIgor Janković se vratio kući\nIgor Janković vratio se na klupu prvoligaša Srpske iz Gradiške i potpisao dvogodišnji ugovor.\n882\tObjavljeno 27 decembar 2018 Autor: Micro Mreza\n849\tObjavljeno 19 decembar 2018 Autor: Micro Mreza\n733\tObjavljeno 07 decembar 2018 Autor: Micro Mreza\nKozara dočekuje Rudar, utakmica i humanitarnog karaktera\nFudbaleri Kozare u okviru 14. kola Prve lige Republike Srpske na Gradskom stadionu dočekaće prijedorski Rudar u derbiju kola. Oba tima nalaze se u gornjem domu, tako da će ishod ovog susreta mnogo značiti i za jedne i za druge da se što prije dočepaju prvih šest pozicija.\n686\tObjavljeno 09 novembar 2018 Autor: Zoran Kalinac\nBanjalučki derbi pripao Borcu, preokreti Kozare i Sloge\n683\tObjavljeno 27 oktobar 2018 Autor: Micro Mreza\nNakon pisanja našeg portala o trenutnom stanju u prvoligaškom karavanu fudbala u Srpskoj (možete pročitati ovdje), predstavnici klubova traže od čelnika Fudbalskog saveza Republike Srpske da se ukine odluka o smanjenju lige za narednu sezonu.\n724\tObjavljeno 25 oktobar 2018 Autor: Micro Mreza\nKozara dočekuje banjalučki Borac u krajiškom derbiju\nU subotu će u okviru 11. kola Prve lige Republike Srpske gost Kozare biti lider na tabeli, banjalučki Borac. Svaka čast Borcu, ali bodovi ostaju u Gradišci, kažu u prvoligašu iz grada sa Save.\n793\tObjavljeno 19 oktobar 2018 Autor: Micro Mreza


Francuska i SAD pokušavaju da oslabe Hezbolah finansirajući libansku armiju – Zavera\nFrancuska i SAD pokušavaju da oslabe Hezbolah finansirajući libansku armiju\nZTP 20. juna 2021.\t0 Komentara\nNa inicijativu zvaničnog Pariza, 17. juna održana je međunarodna konferencija sa akcentom na pomoći libanskoj vojsci. Kroz ovaj oblik podrške, Francuska i SAD žele da spreče Liban da padne pod dominaciju Hezbolaha i računaju na vrhovnog komandanta libanske armije kao predsedničkog kandidata. Nakon što je Pariz prekinuo odnose sa Saadom Haririjem, liderom političke koalicije 14. mart, ponovo su uspostavljeni kontakti sa civilnim društvom i obećana snažna podrška libanskim oružanim snagama.\nFrancuska ministarka odbrane Florans Parli organizovala je junsku konferenciju radi prikupljanja pomoći za libansku vojsku jer je ona „ključna institucija koja sprečava pogoršanje bezbednosne situacije u zemlji“. Na francuskom samitu je učestvovalo dvadesetak zemalja, uključujući SAD, Nemačku, Italiju, Rusiju, Kinu i neke države Zaliva. Pariz i međunarodna zajednica planiraju da pošalju medicinsku pomoć i rezervne delove za vojnu opremu.\nLibanska valuta je na crnom tržištu devalvirala na 15.000 lira za jedan dolar, minimalna zarada izgubila je oko 90 odsto vrednosti, a primetna je nestašica benzina i električne energije. Pre krize, oficir libanske vojske zarađivao je 4.000 dolara mesečno, da bi danas primanja pala na oko 400 dolara. Za običnog vojnika situacija je još dramatičnija.\nProšlog maja, SAD su povećale pomoć libanskoj vojsci za 12 odsto, što je ukupno 120 miliona dolara za 2021. Finansijska podrška je multisektorska i ima za cilj poboljšanje vojne opreme, od oklopnih vozila i borbenih helikoptera do sistema noćnog vida. Povrh toga, američka vojska je od 2014. obučila više od 6.000 libanskih vojnika. Francuska je u februaru sa Libanom potpisala tri konvencije o odbrani i pomorskoj saradnji, borbi protiv terorizma i obuci za planinsko ratovanje. Od 2016., Pariz je libanskim vojnim jedinicama isporučio opremu u vrednosti 60 miliona evra.\nZapadne sile se nadaju da će libanska vojska sprečiti Hezbolah da proširi svoj uticaj u zemlji; naime, šiitski pokret je manje pogođen ekonomskom krizom zbog direktne podrške Irana. Dok se druge političke stranke tiskaju za državnu pomoć, Hezbolah je prošle godine od Irana dobio najmanje 700 miliona dolara. Problem sa kojim se Zapad suočava je činjenica da je Hezbolah nesporno najmoćnija vojna sila u Libanu. Libanska vojska i Hezbolah ipak imaju neke zajedničke ciljeve, poput borbe protiv džihadista i odvraćanja potencijalne izraelske invazije.\nBudući da Francuska i SAD imaju vrlo specifičnu agendu za libansku vojsku, jasno je zašto održavaju dobre odnose sa vrhovnim komandantom Džozefom Halilom Aunom. Libanski general je posetio Jelisejsku palatu prošlog maja, a primio ga je predsednik Emanuel Makron. Na sastanku su pretresli ekonomske, bezbednosne i socijalne izazove Libana, pri čemu je francuska strana istakla da je libanska vojska „jedini faktor stabilnosti u zemlji“.\nPrvi put u istoriji je francuski predsednik primio šefa libanske vojske, što se delimično može objasniti predsedničkim ambicijama generala Auna. Takođe je posetio Vašington 2019. i planira novu posetu ovog meseca. Uprkos ekonomskim problemima, uličnim nemirima i statičnosti političke klase, vojska i dalje uživa veliko poverenje građana. U vreme „oktobarske revolucije” iz 2019., vojska je bila jedina institucija koja je sačuvala ugled. Ona je takođe jedina multiverska institucija i kao takva služi za primer u zemlji opustošenoj religijskim podelama.\nŠef libanske armije očigledno se sprema za predsedničke izbore; podršku Zapada će svakako imati jer je spreman da se suprotstavi dominaciji Hezbolaha. U stvari, većina bivših predsednika je dolazila iz redova vojske, još otkako je Liban stekao nezavisnost 1943. Francuska se stoga nada Aunovoj pobedi na izborima sledeće godine. Ali da li će njihova podrška ubediti libanski narod da okrene leđa Hezbolahu? Ova organizacija je imala ključnu ulogu u proterivanju izraelskih snaga iz Libana 2000., te u odvraćanju ISIS-a sa sirijsko-libanske granice.\n(InfoBrics-ZTP, foto: Reuters)\nTagovi:SAD, izbori, Iran, Makron, Liban, vojska, Francuska, general, Hezbolah, konferencija, armija, Pariz\nSuše u Nemačkoj: Klima će biti goruća tema na saveznim izborima


SAD i Zapad nude Vučiću plan za Kosovo - Centar za evroatlantske studije - CEAS\nJelena Milić, Direktorka Centra za evroatlantske studije, kaže da je ovakav naslov senzacinalistički.\n“Postoje konsultacije između zapadnoevropskih i partnera iz SAD kada je normalizacija u odnosima između Srbije i Kosova u pitanju. Nije nemoguće da se ovakav scenario desio, ali opet ovo je senzacionalistički naslov,” kaže Milić u izjavi za Glas Amerike.\nList "Blic" navodi da je plan bolji po Srbiju od svih ranijih, ali da i dalje nije prihvatljiv za Vučića, te da nije ništa odgovorio predlagačima.\nMilić objašnjava da nikakva ponuda nije sada kod Vučića na stolu oko koje bi on lomio glavu, odnosno ponude svakako jesu na stolu u pregovaračkom procesu.\n“Ja nisam upućena apsolutno u sadržaj tog teksta, ali prateći vrlo očit kontinuitet SAD, Stejt dipartmenta i Bele Kuće prema Ukajini i Zapadnom Balkanu, pa na kraju i prema NATO-u, mnogi su se ovde ponadali da toga neće biti. To sve ne predstavlja izenađenje, ne predstavlja ni iznenađenje ni kontinuitet Nemačke spoljne politike, u tom smislu Vučić nije trebao da bude zatečen,” kaže Milić.\nOna objašnjava da Srbija mora da bude svesna toga koliko je značaj neprijateljskog delovanja Rusije u Evropi i protiv NATO-a i protiv zemalja članica EU, “koliko daju značaj neprijateljskom delovanju kroz širenja laži”.\n"Na Vučićev sto je stiglo više od onoga što je Srbija dobijala ranije, što je u celoj situaciji pozitivna okolnost, ali to za njega i dalje nije prihvatljivo. Svestan je da je ovo nepristojna ponuda Zapada sa kojom on ne može da izađe pred građane", navodi sagovornik "Blica".\nU sastavljanju ovog non pejper dokumenta, nabraja list, učestvovali su Ves Mičel, zamenica visoke predstavnice EU za spoljnu politiku Helga Šmit i predstavnik Velike Britanije.\nPrema navodima "Blica", Ves Mičel je delove plana predstavio i srpskim NVO, otvoreno rekavši da Srbija mora to da prihvati.\n"Ako ne prihvati Vučić, ima ko hoće, ali je to onda kraj i za njega i za Srbiju", piše "Blic" da je Mičel rekao nekolicini predstavnika NVO sektora.


Jug Radivojević novi v. d. direktor BDP-a\nGradski odbornici su na sednici za vršioca dužnosti direktora Beogradskog dramskog pozorišta imenovli Juga ...\nJug Radivojević novi v.d. direktor BDP-a\nJug Radivojević novi v.d. direktor BDP-a Gradski odbornici su na današnjoj sednici usvojili predloge rešenja o razrešenju i imenovanju direktora i v. d. direktora nekoliko preduzeća i ustanova čiji je osnivač Grad Beograd, a za VRŠIOCA DUŽNOSTI direktora Beogradskog dramskog ...\nJug Radivojević novi direktor Beogradskog dramskog pozorišta\nImenovani i direktori Doma omladine, Boška Buhe, CEBEF-a Gradski odbornici su na današnjoj sednici usvojili predloge rešenja o razrešenju i imenovanju direktora i v. d. direktora nekoliko preduzeća i ustanova čiji je osnivač Grad Beograd, a za novog direktora Beogradskog ...\nSkupština grada danas će izabrati nekoliko direktora u gradskim javnim preduzećima i ustanovama kulture čiji je osnivač. Tako će Jasminka Bjeletić ostati na čelu "Apoteka Beograd", Dragan Todorović kao njen zamenik, Igor Bojović prvi čovek pozorišta "Boško Buha", a Petar ...\nJug Radivojević novi vršilac dužnosti direktora Beogradskog dramskog pozorišta\nGradski odbornici su na današnjoj sednici usvojili predloge rešenja o razrešenju i imenovanju direktora i v. d. direktora nekoliko preduzeća i ustanova čiji je osnivač Grad Beograd, a za vršioca dužnosti direktora Beogradskog dramskog pozorišta imenovan je Jug Radivojević.\nGradski odbornici su na današnjoj sednici usvojili predloge rešenja o razrešenju i imenovanju direktora i v. d. direktora nekoliko preduzeća i ustanova čiji je osnivač Grad Beograd, a za novog direktora Beogradskog dramskog pozorišta imenovan je Jug Radivojević.\nNjega će zameniti Jug Radivojević Skupština grada danas će izabrati nekoliko u gradskim javnim preduzećima i ustanovama kulture čiji je osnivač. Tako će Dragan Todorović ostati na čelu "Apoteka Beograd", Igor Bojović prvi čovek pozorišta "Boško Buha", a Petar Andrijašević na ...


RTCG - Radio Televizija Crne Gore - Nacionalni javni servis :: Arsenal :: "Važno investiranje 2% BDP-a u sistem odbrane"\nSTOLTENBERG PORUČIO 11. 04. 2019. 18:29 >> 18:32 1\nGeneralni sekretar NATO Jens Stoltenberg naglasio je važnost nastojanja država saveznica da izdvajaju 2% BDP-a za investiranje u sopstveni sistem odbrane. To je kazao na Konferenciji nacionalnih direktora za naoružanje u Briselu kojoj je prisustvovala generalna direktorica Direktorata za materijalne resurse Alma Ljuljanaj – Jovićević.\nNa Konferenciji je razmatrano više pitanja od značaja za unapređenje kolektivne odbrane i razvoja kapaciteta Alijanse u budućnosti. Pored razmatranja rezultata rada CNAD Radne grupe za pokretanje multilateralne saradnje u okviru država CNAD-a, poseban akcenat dat je razmatranju projekata koji omogućavaju jačanje sposobnosti država članica saveza.\n“CNAD Konferenciju otvorio je generalni sekretar NATO Jens Stoltenberg koji istakao da je veoma značajno zajedničko djelovanje država saveznica u jačanju kapaciteta. On je posebno naglasio važnost nastojanja država saveznica da izdvajaju 2% BDP-a za investiranje u sopstveni sistem odbrane”, navodi se u saopštenju.\nKonferencija nacionalnih direktora za naoružanje predstavlja podršku Sjevernoatlantskom savjetu u procesu donošenja odluka kojima se unapređuju vojne i druge sposobnosti Alijanse. Posebno se podstiče razvoj saradnje i unapređuje racionalizacija postupaka nabavki naoružanja i opreme, jača interoperabilnost i olakšava tehnološka i industrijska saradnja između zemalja članica.\n“Na marginama konferencije generalna direktorica Ljuljanaj - Jovićević sastala se sa nacionalnim direktorima za naoružanje SAD-a Elen Lord (Ellen Lord), Republike Poljske Karolom Dimanovskim (Karol Dymanowski) i Letonije Sigitasom Dzekunskašom (Sigitas Dzekunskas). “


Izvor: MozzartSport.com, 27.Feb.2021, 22:57\nProblem s mišićem u donjem delu leve noge\nDobila je Barselona Sevilju kao gost u prvenstvu i tako se revanširala za onaj poraz u prvom polufinalnom meču Kupa kralja, ali je istovremeno izgubila Pedrija. I to na duži period.\nSupertalentovani ofanzivni vezista morao je već u 71. minutu da napusti derbi na stadionu Ramon Sančez Pizhuan zbog povrede, a Barselona je ubrzo izdala saopštenje u kojem se potvrđuje “povreda mišića u onjem delu leve noge“. >> Pročitaj celu vest na sajtu MozzartSport.com << Ne pominje se konkretno koji je mišić, pa ostaje još da se tačno utvrdi...\nSvakako je poznato da ga čeka oporavak od minimum tri sedmice, što znači da će sigurno da propusti revanš polufinala Kupa kralja u sredu, kada će domaćin biti Barselona. Sevilja iz prvog meča nosi prednost od dva gola (2:0). Neće ga izvesno biti ni na Parku prinčeva 10. marta protiv Pari Sen Žermena...\nKako se ističe Pedrija čekaju dodatni specijalistički pregledi već u nedelju ujutru, a lokalna televizija TV3 ubrzo je objavila video snimak mladog veziste kako iz timskog autobusa izlazi na štakama.\nBarselona ima sve većih problema sa povredama, pošto su van stroja od ranije Filipe Kutinjo, Ansu Fati, Miralem Pjanić, Serđi Roberto i sada Pedri...


Javna nabavka usluga „Korišćenje OIE u toplanama“ u toku | Energetski portal Srbije\nJavna nabavka usluga „Korišćenje OIE u toplanama“ u toku\n26.12. 2013 Srbija\nPokrajinski sekretarijat za energetiku i mineralne sirovine juče je objavio obaveštenje o podnetom zahtevu za zaštitu prava u vezi sa javnom nabavkom usluga „Korišćenje obnovljivih izvora energije u toplanama“.\nAgencija za projektovanje i konsalting „HVAC-DESIGN“ iz Beograda podnela je 20. decembra zahtev za zaštitu prava u vezi sa ovom javnom nabavkom tako da će dalje aktivnosti ove agencije u vezi sa javnom nabavkom biti obustavljene dok se ne donese odluka o podnetom zahtevu.\nInače, Pokrajinski sekretarijat za energetiku i mineralne sirovine objavio je konkurs za javnu nabavku usluga „Korišćenje obnovljivih izvora energije u toplanama“ 13. decembra, s ciljem izrade studija koje bi trebalo da daju odgovor opštinama o tome koje su mogućnosti korišćenja obnovljivih izvora energije u toplanama.\nKorišćenje obnovljivih izvora energije u toplanama


Međunarodni džudo turnir u Bukureštu - Džudo Klub Partizan Kikinda - Judo Club Partizan Kikinda Serbia, džudo savez Vojvodine, džudo savez Srbije, Dragan Ciganović Ciga, Svetislav Vukmirica\nProteklog vikenda dvojica takmičara džudo kluba „Partizana“ iz Kikinde nastupili su na međunarodnom turniru u Bukureštu u organizaciji džudo saveza Rumunije, koji je i najkvalitetniji turnir u ovoj zemlji.\nPomenuti turnir okupio je preko 500 takmičara iz Srbije,Moldavije, Bugarske, Portugala i naravno Rumunije.\n„Nemanja Nilić uspeo je da u konkurenciji kadeta do 55kg osvoji bronzanu medalju dok je Mateja Vukmirica u istoj uzrasnoj kategoriji ali do 81kg, uspeo da se plasira među 16 najboljih ali je medalja ovog puta izostala. Ova dvojica takmičara su predvodnici jedne sjajne generacije koja nam dolazi i u koje treba ulagati, pošto im je druga godina u kadetskom uzrastu počinju sa ozbiljnijim radom nego do sada kako fizičko-mentalne tako i tehničko-taktičke pripreme.\nPokušaćemo da ispratimo što je više moguće ovakve kvalitetne turnire kako bi naši tamičari dobijali na iskustvu koje mogu primeniti na domaćoj sceni, ali znamo svi u kakvim uslovima živimo te će finansije igrati vodeću ulogu u samom napredovanju.\nPočeli smo već sa pripremama za narednu godinu, te nas prvo veliko takmičenje očekuje februara meseca kada je regionalno i državno prvenstvo za kadete, te najviše očekujemo od pomenute dvojice, dok će po prvi put u ovoj uzrasnj kategoriji nastupiti i sjajna generacija starijih pionira, kojima rezultat neće biti u prvom planu“.\nRezultati kadeti :\n1. Nemanja Milić 55kg, 3.mesto


„Razrešen“ slučaj otmice na Kosovu: Srpska devojčica kriva jer se uplašila!? - 08.10.2020, Sputnik Srbija\n„Razrešen“ slučaj otmice na Kosovu: Srpska devojčica kriva jer se uplašila!?\nNema krivičnih elemenata, sumnja se da se na dvadeset metara od maloletnice koja je hodala ulicom zaustavio automobil usled čega se ona uplašila, saopšteno je... 08.10.2020, Sputnik Srbija\n07:29 08.10.2020 (Osveženo: 14:52 30.08.2021)\nNema krivičnih elemenata, sumnja se da se na dvadeset metara od maloletnice koja je hodala ulicom zaustavio automobil usled čega se ona uplašila, saopšteno je kasno sinoć iz Kosovske policije za „KosSev“. Odgovoru policije prethodili su medijski navodi ali i saopštenje Kancelarije za KiM o pokušaju otmice maloletnice u Babinom mostu.\n„Dana 07. 10. 2020. oko 15:55 časova, policija je primila jedan telefonski poziv od jednog stanovnika iz sela Babin Most za jedan slučaj. Policija se odmah odazvala slučaju, gde se na osnovu obezbeđenih informacija, sumnja da je, dok se jedna maloletna devojka hodala ulicom u blizini svoje kuće, u rastojanju od oko 20 metara, zaustavio jedan nepoznati automobil od kojeg se devojka uplašila“, saopšteno je iz Kosovske policije.\nPoručuju da su odmah preduzete sve potrebne istražne radnje, te da je o slučaju obavešten tužilac.\nSaopšteno je da se istraga nastavlja, ali i da za sada nema krivičnih elemenata.\nRanije je objavljeno, pozivajući se na navode direktora škole u ovom selu, Žarka Petrovića, da je u Babinom Mostu došlo do „novog incidenta“, tj. „pokušaja otmice“, kada su nepoznate osobe „pokušale na silu da uguraju devojčicu srpske nacionalnosti u automobil“, koja je potom uspela da pobegne.\nSa istim direktorom razgovarao je potom i RTS. Prenoseći njegovu izjavu javio je da su nepoznate osobe „uznemiravale“ učenicu petog razreda pozivajući je da uđe u njihov automobil.\nOvaj medij je ujedno preneo da su roditelji slučaj prijavili policiji nakon čega su sa devojčicom dali izjavu u policijskoj stanici u Obiliću.\nPotom se oglasio i direktor Kancelarije za KiM, Marko Đurić, koji je osudio „pokušaj otmice“, uz naznaku da se njime „nedvosmisleno potvrđuje“, da su Srbi sa KiM proteklih nedelja „suočeni sa pojačanom i organizovanom kampanjom zastrašivanja“.\nĐurić navodi da je nedavno pokušana otmica deteta srpske nacionalnosti u Plemetini, a potom i „oružani napad“ na srpsku decu u Donjoj Brnjici.\n„Cilj organizatora ovih incidenata je očigledno izazivanje straha i panike među Srbima u ovom delu Kosova i Metohije, sa jasnom namerom da se naš narod primora da napusti svoja ognjišta“, poručio je Đurić.\nPozvao je međunarodnu zajednicu, da stanu na put nasilju, a Srbe sa KiM, da „ostanu pribrani i da ne nasedaju na provokacije“.\nI predsednik Srbije ovih dana govorio je o napadima na srpsku decu, prilikom saopštavanja imena mandatara za sastav nove vlade, prenosi „KosSev“.


Foto: Svetlana Vranić / RAS Srbija\nPotez od Beograđanke do Terazija oko podneva bio je zatvoren za saobraćaj zbog novih protesta bivših radnika PKB-a, saznaje "Blic".\nOdređeni broj pripadnika policije nalazio se na uglu ulica Kralja Milana i Resavske, te je tim delom, gradskim prevozom ili automobilom skoro sat vremena bilo nemoguće proći.\nKako su javili čitaoci "Blica" stotinak ljudi protestovalo je na mestu ispred bivše Skupštine Srbije u Ulici kralja Milana.\nFoto: Beograd com live stream / youtube\nPolicija zatvorila deo kod Terazija\n- Trenutno se od Slavije do Trga republike ne može proći nikako. Kako su nam javile kolege, u pitanju su protesti - rekli su za "Blic" beogradski taksisti.\nZbog zatvaranja Ulice kralja Milana, na potezu od Slavije do Trga republike na duže od pola sata bio je obustavljen autobuski i trolejbuski saobraćaj.\nRadnici PKB-a su pre nekoliko dana protestovali ispred Glavne pošte, tada su blokirali na oko pola sata saobraćaj na jednoj od najprometnijih raskrsnica u prestonici.


Virtuelno baštinjenje « ENS\nUpoznajući sećanja mladih u vezi sa Beogradom, zajedno sa njima stvaramo mnoštvo interpretacija nasleđa ovog grada i približavamo se sagledavanju njegove što raznovrsnije prošlosti.\nGlavni cilj projekta Virtuelno baštinjenje toposa Beograda jeste da se doprinese boljem poznavanju i dostupnosti kulturne baštine grada Beograda među populacijom koja koristi Internet – uglavnom mladima, kreiranjem interaktivnog web portala: www.beopatrimonium.com. Na portalu predstavljene su dve mape: prva, u okviru koje stručni tim projekta kroz multimedijalne prezentacije interpretira nasleđe Beograda, i druga, na kojoj svaki posetilac može da predstavi svoju prezentaciju (kroz tekst, fotografije i video klipove) nekog od segmenata nasleđa Beograda.\nNa taj način prezentuje se i ističe važnost sećanja građana Beograda, a ne samo glavnih kreatora ovog projekta. Sa druge strane, naredna faza projekta podrazumeva, pored nastavka dosadašnjih aktivnosti, obradu i prezentaciju rezultata projekta „Mesto koje volim“ – u kojem su građani već davali svoje predloge značajnog nasleđa grada. S obzirom na to da je planirana i kompletna verzija portala na engleskom jeziku, i stranci zainteresovani za Beograd će imati udela u ovom projektu.\nProjekat Virtuelno baštinjenje toposa Beograda započet je 2013. godine istraživanjem određenih primera nasleđa Beograda i postavljanjem prvih multimedijalnih prezentacija na web portal, dok je do kraja 2014. godine planiran nastavak pomenutih aktivnosti, istraživanje grupe spomenika Beograda predloženih u okviru projekta „Mesto koje volim“, te kreiranje njihovih prezentacija za portal. Takođe, u pomenutom vremenskom periodu biće organizovana i turistička vođenja po nekim od prezentovanih delova nasleđa Beograda i nastavljena promocija ovog portala. Projekat je realizovan u saradnji Evropa Nostre Srbija i Centra za muzeologiju i heritologiju, istraživačke jedinice Filozofskog fakulteta Univerziteta u Beogradu. Drugu godinu za redom projekat je finansiran od strane Ministarstva kulture i informisanja Republike Srbije. Koordinatori projekta su Milena Gnjatović i Isidora Stanković, uz naučnu i stručnu podršku dr Irine Subotić, dr Dragana Bulatovića, dr Milana Popadića i MA Višnje Kisić, ali i ostalih članova tima Evropa Nostra Srbija.\nPortal projekta: www.beopatrimonium.com


Narodna banka Srbije dala prvu dozvolu za izdavanje elektronskog novca – prva domaća institucija elektronskog novca počinje sa radom\nIzvršni odbor Narodne banke Srbije je na sednici održanoj 13. oktobra doneo odluku da privrednom društvu iPay See d.o.o. Beograd (iPay See) da dozvolu za izdavanje elektronskog novca, tako da je ovo društvo, koje je do sada imalo dozvolu za pružanje platnih usluga kao platna institucija, postalo prva domaća institucija elektronskog novca. Time je srpsko tržište platnih usluga, prateći savremene tendencije u načinima plaćanja, postalo bogatije za novu vrstu pružalaca platnih usluga.\nU početnoj fazi iPay See će izdavati elektronski novac, pre svega, preko mreže distributera, čiji će spisak biti objavljen na internet prezentaciji ove institucije. Pri izdavanju elektronskog novca, korisniku se dodeljuju jedinstveni elementi koji su samo njemu dostupni i koji služe za autentifikaciju pri plaćanju. Nakon toga, izdati elektronski novac može se koristiti za kupovinu robe i usluga u internet prodavnicama trgovaca s kojima iPay See ima uspostavljenu saradnju, pri čemu se spisak ovih trgovaca nalazi na internet stranici institucije elektronskog novca. Plaćanja elektronskim novcem za kupovinu robe i usluga mogu nesmetano obavljati ne samo građani već i privredni subjekti (preduzetnici i privredna društva). Narodna banka Srbije očekuje, kao što je to istaknuto i u planovima ove institucije, da će najkasnije početkom naredne godine ova institucija, u sledećoj fazi, ponuditi korisnicima uslugu tzv. digitalnog novčanika, tj. da će omogućiti kreiranje elektronskog novca u potpuno virtuelnom okruženju uvođenjem mogućnosti da se stanje elektronskog novca dopunjuje korišćenjem platnih kartica na internetu ili preko mobilnih aplikacija. Time bi se stvorili uslovi i za neposredna plaćanja elektronskim novcem na (fizičkim) prodajnim mestima (in-store payments), pored toga što će već u početnoj fazi biti omogućeno plaćanje u internet prodavnicama.\nPodsećamo da elektronski novac predstavlja potpuno ravnopravnu elektronsku zamenu za novčanice i kovani novac, a obično se koristi za plaćanja putem interneta, aplikacija na mobilnim telefonima, NFC čipa i sl. Jednostavnost i bezbednost korišćenja elektronskog novca njegova su osnovna obeležja, a slično kao i kod platnih kartica, njime se može izvršiti plaćanje na svim prodajnim mestima koja prihvataju ovaj način plaćanja, i to kako na internetu (npr. onlajn prodavnice), tako i neposredno na prodajnom mestu (npr. na kasi u marketu umesto gotovog novca ili kartice). Važno je naglasiti da je korisnik zaštićen i tako što u svakom trenutku može zatražiti povlačenje (otkup) elektronskog novca, tj. institucija elektronskog novca je dužna da bez odlaganja, po zahtevu korisnika, prenese na tekući račun iznos novčanih sredstava koji odgovara trenutnom stanju elektronskog novca ili mu isplati odgovarajući iznos tih sredstava u gotovom novcu.\nOmogućavanje novih načina plaćanja i uvođenje tehnoloških inovacija na tržištu platnih usluga rezultat je kontinuiranih višegodišnjih aktivnosti Narodne banke Srbije na stvaranju odgovarajućih regulatornih i drugih preduslova za modernizaciju i unapređenje platnog prometa u Republici Srbiji, koji se posebno ogledaju u izradi i predlaganju modernog Zakona o platnim uslugama (koji je usvojen u 2014. godini i počeo je da se primenjuje od 1. oktobra 2015. godine), u blagovremenom donošenju svih podzakonskih akata na osnovu ovog zakona koji su omogućili nesmetani prelaz sa starog na novi pravni režim, u stalnoj edukaciji građana i privrede u pogledu značaja i mogućnosti koje je doneo novi pravni režim, kao i u odgovarajućoj unutrašnjoj pripremi i obuci zaposlenih koji su potpuno spremni dočekali početak primene novog zakona i brojne nove poslove koji su povereni Narodnoj banci Srbiji. Time je Narodna banka Srbije pružila dodatni podsticaj za ekspanziju elektronske trgovine i elektronskog načina poslovanja u našoj zemlji.


Žuto uže - Udruženje Žena Endometrioza ALKALNA DIJETA -Žuto uže – Udruženje Žena Endometrioza\nAlkalna dijeta – da li je zaista toliko moćna?\nJedan od danas najmodernijih vidova ishrane koji mnogo obećava – bolje zdravlje, gubitak kilograma, pa čak i izlečenje od raka.\nJa sam se sa ovim režimom ishrane upoznala, na moju veliku žalost, upravo iz ovog poslednje navedenog, dok sam pokušavala da pronadjem neki novi način da pomognem dragoj osobi koja je bolovala od kancera. Ono na čemu se zapravo bazira objašnjenje jeste da se ćelije kancera povoljnije razvijaju u kiseloj sredini i da se, obezbedjujući baznu sredinu organizma (koja je bolja za njega), prevenira dalji razvoj tumora.\nOno od čega moramo da počnemo jeste da hranu ne možemo da posmatramo samo kroz aspekt jedne njene karateristike – da li je kisela ili bazna, dobra ili loša, zdrava ili nezdrava. Hrana je vrlo kompleksna i kao takvu ju je teško izučavati i kategorisati.\nOno što je činjenica kada je pH vrednost u pitanju jeste da pH našeg organizma (krvi) varira u vrlo uskom opsegu (7.36-7.46) i to je NEOPHODNO za postizanje optimalnih uslova u organizmu. Glavni organi koji učestvuju u obezbedjivanju adekvatnog pH su pluća i bubrezi. Bubrezi orkestriraju celim procesom i odlučuju šta će iz organizma biti eliminisano da bi se ostvario balans. Iz tog razloga pH urina može mnogo da varira, a pH krvi ostaje u uskom intervalu i naš organizam nastavlja da funkcioniše normalno. Sada u celu priču ulazi i hrana – zavisno od toga koju hranu unosimo bubrezi u manjoj ili većoj meri kompenzuju pH da bi ostala optimalna. Tako da zapravo hrana nema tu moć da direktno menja pH našeg organizma, nego to čini preko uticaja na bubrege. Tako hranu možemo da podelimo u zavisnosti od toga koliko utiče na tzv. “potencijalno opterećenje bubrega kiselinama”.\nNa ovaj način možemo da objasnimo kako to npr.limun, iako je kiseo “alkalizuje” organizam. To zapravo znači da on, kao I ostali citrusi, pokazuje nisko potencijalno opterećenje bubrega kiselinama i bubreg ne mora toliko da se “namuči” da vrati pH u normalu. Ovo možda malo bolje objašnjava ovu nedoumicu.\nDa li je ova dijeta zaista “dobra”?\nOno što ne možemo da osporimo jeste da je alkalna dijeta bazirana na unosu voća i povrća, što zasigurno ima pozitivan uticaj na zdravlje. Sa druge strane, hrana koja se svrstava u “kiselu” poput mesa žitarica od celog zrna, a koja je takodje neophodna za dobro zdravlje ne bi trebalo da se zaobidje.\nNa kraju dolazimo do zaključka da hranu ne možemo da klasifikujemo kao dobru ili lošu. Naš topli savet je, kao i uvek, da unosite kvalitetne namirnice bogate vitaminima i mineralima i hranu jedete umereno i sa uživanjem. To je uvek najbolji izbor.


PREDLOG ZAKONA O IZMJENAMA I DOPUNAMA ZAKONA O CENTRALNOJ BANCI CRNE GORE: Uređuje se buduće poslovanje CBCG na način koji je u potpunosti usklađen sa relevantnim odredbama ugovora o funkcionisanju EU i odredbama Statuta evropskog sistema centralnih banaka i Evropske centralne banke\nVlada je utvrdila Predlog zakona o izmjenama i dopunama Zakona o Centralnoj banci Crne Gore, zbog njegovog punog usklađivanja sa pravnom tekovinom EU.\nGeneralni direktor za finansijski sistem i unapređenje poslovnog ambijenta u Ministarstvu finansija, Bojana Bošković, ukazala je da je zakon izmijenjen i zbog potrebe usaglašavanja sa nekim propisima iz domaćeg zakonodavstva.\n"Zakon je izmijenjen po dva osnova, zbog njegovog punog usklađivanja sa pravnom tekovinom EU i ostalih potrebnih izmjena, kao i radi usklađivanja sa drugim pravnim aktima", objasnila je Bošković.\nPredloženim izmijenama zakona uređuje se buduće poslovanje CBCG na način koji je u potpunosti usklađen sa relevantnim odredbama ugovora o funkcionisanju EU i odredbama Statuta evropskog sistema centralnih banaka i Evropske centralne banke (ECB).\n"Zakon obezbijeđuje potpunu implementaciju principa funkcionalne, institucionalne i finansijske nezavisnosti CBCG i to na način kako je precizirano preporukama iz izvještaja o skriningu u okviru Poglavlja 17", saopštila je Bošković.\nPrema njenim riječima, obezbijeđuje se i potpuna implementacija principa personalne nezavisnosti CBCG i to određenjem da mandat člana Savjeta ne može biti kraći od šest godina, pa ni u slučaju zamjene člana kojem je prestala funkcija prije isteka mandata.\nPredviđeno je i da se član Savjeta može razriješiti prije isteka mandata samo iz razloga koji su utvrđeni Statutom evropskog sistema centralnih banaka i ECB.\n"Zakonom se obezbijeđuje potpuna implementacija principa zabrane finansiranja javnog sektora u skladu sa preporukama. Predlaže se i povećanje broja članova Savjeta CBCG prije pristupanja EU, odnosno viceguvernera sa dva na tri", objasnila je Bošković.\nVlada je usvojila i Predlog zakona o izmjenama Zakona o tekućim i kapitalnim poslovima sa inostranstvom, takođe sa ciljem potrebe usaglašavanja sa direktivama i pravilima EU.


Dojava o bombi u Mepas Mall-u – Jabuka.tv\nNepoznata osoba je s prikrivenog broja uputila poziv na 122, rekavši da je u trgovačkom centru “Mepas Mall” podmetnut eksploziv.\nIsta dojava je sinoć oko 20.10 sati, kako nam je potvrdio načelnik Odjela kriminalističke policije i glasnogovornik ove ustanove, Srećko Bošnjak, upućena na broj Federalne uprave policije (FUP) i MUP Zapadnohercegovačke županije.\n– Mi smo vrlo ozbiljno shvatili ovu dojavu te smo uz pojačane policijske snage, ali na diskretan način, izvršili pregled objekta, od garaža do svih drugih prostorija. Također, bez pražnjenja objekta, izvršili smo pretres svih osoba prilikom ulaska i izlaska iz “Mepasa” te utvrdili da je dojava bila lažna – kazao nam je Bošnjak.\nTrenutno se, dodao je on, izvršavaju sve radnje i provjere u cilju otkrivanja identiteta osobe koja je uputila ovu dojavu. U MUP-u HNŽ-a, kazao je Bošnjak, mišljenja su da se ova dojava može tumačiti kao “nekakav osvetnički potez” uzevši u obzir razne komentare na društvenim mrežama i “prepucavanja”.\nMeđutim, odmah nakon eksplozije u kojoj je uništen stilizirani “ljiljan”, u Policijskoj upravi Mostar su poduzeli sve mjere u cilju spriječavanja sličnog djelovanja te policija, kako nam je rekao Bošnjak, “čini sve da grad ostane siguran za sve građane”. Također, Bošnjak nam je rekao da policija još uvijek nema informacije o mogućim počiniteljima miniranja “ljiljana”.\n15. siječnja 2013. u 21:56\n16. siječnja 2013. u 14:49\nBaš sam iznenađena!!!!!!!!!!!!!!!\n17. siječnja 2013. u 23:35\nčemu se smiješ žalosno sramite se mostarski cigani\n18. siječnja 2013. u 19:00\npa nesmije se bombi bona\n18. siječnja 2013. u 21:22\ncuj mostarski cigani,za tvoju informaciju najmanje je mostaraca u ovom gradu,ako nisi znao/la\n18. siječnja 2013. u 22:26\nal je najviše cigana


Okrugli sto – Pouke izbora za nacionalne savete nacionalnih manjina – FER\nPredizborna kampanja i zatim izbori za savete nacionalnih manjina, koji su održani 4. novembra, obeleženi su brojnim primedbama predstavnika nacionalnih manjina, ali i nevladinih organizacija, rečeno je na okruglom stolu „Pouke izbora za nacionalne savete nacionalnih manjina“ održanog u beogradskom Medija centru 21. novembra.\nOcena je i da je bilo previše politike unutar manjinskih nacionalnih zajednica na ovim izborima, te otuda ne čudi zahtev da se čitav proces depolitizuje.\nEva Vukašinović, članica stručnog tima Foruma za etničke odnose, međutim, primećuje da se ne može čitav proces depolitizovati, jer se ne mogu isključiti političari iz te priče. „Možda možemo govoriti o potrebi departizacije“, primetila je Vukašinović.\nU tom je smislu bila i primedba bivšeg predsednika Nacionalnog saveta Roma Vitomira Mihajlovića, koji je kazao da je većinu glasova na izborima za romski savet osvojila lista „Sveevropski romski pokret“, koju je aktivno podržavala Srpska napredna stranka (SNS), čiji je nosilac poslanica u vojvođanskom parlamentu Jelena Jovanović.\n„Izvršena je politizacija s vrha, naređeno je opštinskim odborima da lobiraju za listu pod rednim brojem jedan“, kazao je Mihajlović.\nOn je rekao i da je biračima prećeno gubitkom posla ili ukidanjem socijalne pomoći ukoliko ne glasaju za tu listu, a glasovi su, kaže, kupovani i paketima hrane i higijenske pomoći.\n„Glasale“ su ovog puta, rekao je Mihajlović, i osobe koje su umrle ali i ljudi koji žive i rade u inostranstvu i nisu ni bili u zemlji na dan izbora, ali te primedbe, kako je rekao, nisu stigle do Republičke izborne komisije.\nPredsednica Centra za istraživanje migracija Biljana Jović kazala je da je najviše nepravilnosti bilo kod izbora za bošnjačku, bugarsku, rumunsku, slovačku i češku nacionalnu manjinu, koja je prijavila čak osam odsto novoupisanih birača i to pošto su već zaključene izborne liste.\nDržavni sekretar u ministarstvu za državnu upravu i lokalnu samoupravu Ivan Bošnjak kazao je da se nada da „glasanje sa onog sveta više neće biti pravilo“, kao i da će država učiniti sve da dođe do automatizacije podnošenja izbornih lista.\nOn je potvrdio da je politizacija bila prisutna, ali i napomenuo da je dolazila „sa svih strana“.\n„Nesumnjivo je da su pripadnici nacionalnih manjina uključeni u politički život Srbije i ne možemo spečiti nekoga ko se opredelio da se bavi aktivno politikom da učestvuje i u ovom izboru“, kazao je Bošnjak.\nUz opasku da je naš zakonodavni okvir prepoznat kao jedan od najboljih, Bošnjak je primetio i da nam prakse i postupanja ipak zavise od „političke kulture i sazrevanja društva“.\nOsnivač i Predsednik UO Foruma za etničke odnose Dušan Janjić kazao je da je tačno da su zakonska rešenja dobra, jer su doneta u vreme liberalne vlasti koja je želela da integriše manjinske zajednice, što sada, tvrdi, nije slučaj.\n„Došli smo do toga da su Saveti postali paradržavni organi i zato se nemojmo čuditi zašto imamo politički uticaj“, kazao je Janjić.\nPrema njegovoj oceni sada država treba da donese odluku i preseče da li želi da bude društvo koje integriše manjine, ili će se one „zatvarati kao izolovana ostrva“.\n„Nemojmo se zavaravati da su trendovi u Bošnjačkoj zajednici novi, nisu, samo su postali vidljiviji, suočimo se sa njima i tražimo lekove“, poručio je Janjić.\nBošnjak je podsetio da će Srbija nakon ovih izbora za nacionalne savete nacionalnih manjina imati 22 nacionalna saveta, a toliki broj, kako je rekao, nema nijedna zemlja u okruženju, a retkost su i kod država-članica Evropskog saveta.\nPodsetio je i da je glasanje bilo omogućeno na gotovo hiljadu lokacija, čak i u određenim mesnim zajednicama, te poručuje da je uloga države da radi na punom uključivanju pripadnika nacionalnih manjina u srpsko društvo, što se, tvrdi, i sada intenzivno radi.\nNa konstataciju Biljane Jović, njhovom Centru za istraživanje migracija dostavljeno više izveštaja o nepravilnostima i da su informacije o pritiscima prosleđene nadležnim istitucijama i diplomatskom koru, Bošnjak je primetio da postoji „čitav set problema koji je izvan zakona.“\nOcenio je da je ipak atmosfera koja je obeležila izbore za nacionalne savete nacionalnih manjina daleko prevazišla negativan uticaj.\nTomislav Žigmanov iz Nacionalnog saveta hrvatske nacionalne manjine ocenio je da redovno održavanje izbora za nacionalne savete ukazuje da je Srbija obezbedila minimalni institucionalni okvir za razvoj manjinskih grupa, ali istovremeno on zamera zbog toga što, kaže, nije postojala dovoljna medijska zainteresovanost za ove izbore.\nBošnjak je rekao da će Ministarstvo za državnu upravu i lokalnu samoupravu iz današnje polemike i celokupnog izbornog procesa u ovoj godini usvojiti odgovarajuće pouke i da će nakon toga menjati zakonodavstvo i određena pravila kako u najodgovornijim delovima administracije koje se bavi manjinskom politikom, tako i u odnosu na sve zainteresovane strane za nacionalne savete.\nOkrugli sto organizovali su Forum za etničke odnose i Centar za istraživanje migracija.\nVideo sa okruglog stola možete pogledati ovde.


Aptiv zapošljava još 700 radnika – Info Centar Juga\nGradonačelnik Leskovca dr Goran Cvetanović održao je sastanak sa predstavnicima kompanije Aptiv pakard Markom Masanom i Luisom Pereirom Figueriedom, i Igorom Lončarevićem, savetnikom predsednika Republike Srbije za direktna ulaganja. Cilj sastanka je unapređenje poslovanja ove uspešne kompanije, proširenje poslovanja i sledstveno zapošljavanje još većeg broja radnika.\nNa osnovu primarnog ugovora koji je grad Leskovac potpisao sa ovim britanskim proizvođačem delova za autoindustriju, Aptiv je bio u obavezi da u svom proizvodnom centru zaposli 2000 radnika. Očekivani uspeh, stručni i vredni radnici i odlični uslovi poslovanja, doprineli su odluci rukovodstva da se taj broj značajno poveća, pa danas Aptiv broji 3500 zaposlenih, a kako je najavljeno, do kraja decembra tekuće godine biće zapošljeno još 700 ljudi. Iz tog razloga su u svim većim naseljenim mestima sa teritorije grada Leskovca postavljeni pozivi zainteresovanim građanima da se prijave na konkurs za posao.\nAptiv je izuzetno oziljan investitor koji je do sada u svoj proizvodni pogon uložio 25 miliona evra. Ova britanska kompanija, koja važi za jednog od najboljih poslodavaca, je otvaranjem fabrike pokrenula Zelenu zonu, značajno smanjila nezaposlenost i poboljšala poslovnu klimu u Leskovcu.


američke agencije potvrdile\nvesna sinko 11.09.2019. 16:00h 16:15h\nNaime, nakon posete visoke kineske vojne delegacije, Ministarstvo odbrane izdalo je zvanično saopštenje u kom hvali Peking za ekonomsku i vojnu podršku, što je objavila njujorška agencija Asošiejted pres (AP). Asošiejted pres, naveo je i da Kina pruža podršku srpskoj vojsci, odnosno jača srpsku vojsku naoružanjem.\nVUČIĆ SE SASTAO SA DELEGACIJOM KINE: Prijateljstvo dva naroda je čelično, pozvao predsednika Sija da opet dođe u Srbiju (FOTO)\nSrpski zvaničnici, navela je agencija AP, kažu da je Kina dogovorila prodaju naoružanih bespilotnih letelica, što će biti prvi izvoz kineskih dronova u jednu evropsku zemlju. Ministar obrane Aleksandar Vulin kaže da će isporuka, koja se očekuje u narednim mesecima, “znatno ojačati srpsku vojsku koja će steći sposobnosti kakve nije imala u prošlosti”.\nUvoz dronova iz Kine najavljen je još pre godinu dana. Od ukupno šest ovih letelica dve bi trebalo da budu s naoružanjem. Kako je ranije nezvanično najavljeno, Srbija će ovom kupovinom u svom posedu imati najprodavaniju bespilotnu letelicu “jilong 2”, poznatu i pod nazivima “ving lung” ili “pterodaktil 2”.\nOna se pokazala kao veoma efikasna na pojedinim ratnim frontovima, na primer u Libiji, Nigeriji, Iraku…Bespilotne letelice spadaju u najsavremenije oružje, koje koriste najmoćnije oružane snage širom sveta. Srbija je, podsetimo, dobila oružje i od Rusije.


Ambasadorica Kine u BiH dala podršku projektu izgradnje tt u Zenici - Uvoz iz Kine\nAmbasadorica Kine u BiH dala podršku projektu izgradnje Termoelektrane-toplane u Zenici\nAmbasadorica Narodne Republike Kine u Bosni i Hercegovini Chen Bo, primila je u sjedištu Ambasade predstavnike Grada Zenice i KTG Zenica. Predstavnici grada i KTG-a upoznali su ambasadoricu sa trenutnim statusom projekta izgradnje Termoelektrane-toplane u Zenici, odnosno da je isti u zastoju zbog neriješenog pita\nKategorija: Vesti iz arhive Objavljeno 24 mart 2016\nDatum poslednje izmene 24 mart 2016\nAmbasadorica Narodne Republike Kine u Bosni i Hercegovini Chen Bo, primila je u sjedištu Ambasade predstavnike Grada Zenice i KTG Zenica. Predstavnici grada i KTG-a upoznali su ambasadoricu sa trenutnim statusom projekta izgradnje Termoelektrane-toplane u Zenici, odnosno da je isti u zastoju zbog neriješenog pitanja otkupa električne energije iz TETO Zenica od strane domaće elektroprivrede.\nOsim toga, na sastanku su naglasili da realizacija projekta značajno utiče na rješavanje problema zagrijavanja stambenih i poslovnih prostora u Zenici, ali i poboljšanje ekološke situacije u ovom gradu. Nakon iznesenih činjenica i informacija, ambasadorica Chen Bo dala je podršku gradu Zenici kao i projektu izgradnje Termoelektrane-toplane u Zenici.\nS obzirom da u ovom projektu učestvuju renomirane kineske državne kompanije SEPCO III i HTG, ambasadorica je potvrdila da iste sa svojom kvalitetom i stručnošću garantuju uspješan završetak projekta. Također, TETO Zenica će biti uključen u program Samita 16+1, koji će se početkom maja 2016. godine održati u Sarajevu.\nNa samom kraju sastanka Selver Keleštura, sekretar Grada Zenica, pozvao je ambasadoricu N.R. Kine u Bosni i Hercegovini da posjeti Grad Zenicu u narednom periodu.\nSledeća ⇨ Mektić razgovarao s veleposlanicom Kine u BiH Chen Bo\nPrethodna ⇦ Podmorski tunel između Zadra i Ugljana grade Kinezi?


Predstavnik Bundestaga u posjeti Komori | Privredna komora Crne Gore\nPoslanik njemačkog Bundestaga Joahim Fajfer posjetio je Privrednu komoru Crne Gore i razgovarao sa njenim potpredsjednikom Stankom Zlokovićem.\nPotpredsjednik Zloković je gostu predstavio način uređenja i funkcionisanja Privredne komore Crne Gore, te istakao veoma uspješne odnose koje ova institucija ima kako sa Saveznom komorom Njemačke, tako i sa regionalnim komorama. Sastanak je bio prilika i da gospodinu Fajferu budu prezentovane aktivnosti koje je naša institucija realizovala nakon sastanka u Berlinu, tzv. Berlinskog procesa, kao i aktivnosti i očekivanja komora našeg regiona od Bečkog samita.\nNaime, neposredno nakon sastanka WB6 u Berlinu, Komora je sa svojim partnerom iz Njemačke organizovala Konferenciju, na kojoj su učešća uzeli i svi ministri ekonomije Regiona, a u kojem je učestvovalo više od 450 privrednika iz naše, okolnih zemalja, kao i Njemačke.\nEkonomske prilike u zemlji, te očekivanja od 2015 i velikih infrastrukturnih projekata su takođe bile tema ovog sastanka. Bilateralni odnosi Crne Gore i Njemačke u ekonomskom dijelu, imaju prostora da budu poboljšani, ocjena je sagovornika. Crna Gora je posebno zainteresovana za povećanje broja turista iz Njemačke, budući da je u ranijim periodima ona bila njihova česta destinacija, a i riječ je o gostima koji putuju i van ljetnje sezone.\nNjemački dualni sistem obrazovanja, koji se označava kao važan izvozni proizvod ove zemlje, mogao bi maker u dijelu obuke mladih za rad u turističkom sektoru biti primjenjiv i na Crnu Goru. Sa ciljem bolje informisanosti o suštini ovog modela Privredna komora Crne Gore priprema Konferenciju o ovoj temi, čiji će gost biti direktor Savezne komore Njemačke, a sa čim je potpredsjednik upoznao poslanika Fajera.\nNjemački Senior express servis je oblik saradnje sa uspješnim menadžerima iz te zemlje, koji je kroz nekoliko primjera u Crnoj Gori dao posebno dobre rezultate. Sagovornici su se saglasili da tu mogućnost treba i više koristititi, posebno u sektoru energetike, sa naglaskom na domaće kompanije koje otpočinju bavljenje obnovljivim izvorima.


Glavna tužiteljica Tužilaštva BiH, Gordana Tadić, predsjedavala je sastankom Udarne grupe za borbu protiv terorizma i sprečavanje opasnosti od terorizma, koji je održan u Tužilaštvu BiH.\nNa sastanku je glavna tužiteljica Gordana Tadić prezentirala rad i rezultate Udarne grupe, a rukovodilac Odsjeka za terorizam, Ćazim Hasanspahić, rad Tužilaštva BiH u oblasti borbe protiv terorizma.\nCentralne teme sastanka odnosile su se na razmatranje trenutnog stanja i nastavak saradnje tužilaštava, policijskih, sigurnosnih i agencija za provođenje zakona u borbi protiv terorizma u Bosni i Hercegovini, sa posebnim osvrtom na pitanja sprečavanja finansiranja terorizma.\nNa sastanku je sudjelovalo više od 20 zvaničnika tužilačkih, policijskih, sigurnosnih i agencija za provođenje zakona sa nivoa države Bosne i Hercegovine, oba entiteta i Brčko distrikta BiH, koji su prezentovali aktivnosti i rezultate institucija iz kojih dolaze u oblasti borbe protiv terorizma.\nIstaknut je značaj razmjene informacija na nivou Operativne grupe za borbu protiv terorizma, kao i da bi trebalo nastaviti i ubrzati rad Radne grupe za izradu Strategije borbe protiv terorizma za naredni period, te intenzivirati rad na predmetima finansiranja terorističkih aktivnosti uz iznalaženje adekvatnih mehanizama za rad na sprečavanju finansiranja terorizma i pranja novca. Osim toga, razgovarano je i o nastavku započetih procesa deradikalizacije i resocijalizacije povratnika sa stranih ratišta, u čemu je potreban i angažman ostalih segmenata društva koji mogu dati doprinos u ovoj oblasti.


Biznis forum Kopaonik - Blic Online\nPreduzetništvo Srbije za svaki ponos\nPrepreke postavljene pred domaće preduzetničke kompanije u različitim fazama njihovog razvoja, bile su jedna od gorućih tema ovogodišnjeg Kopaonik Business Foruma. Ovu temu na čelu sa Ivanom Rakićem, Rukovodećim Partnerom kompanije EY za Srbiju, Crnu Goru i Bosnu i Hercegovinu diskutovali su lideri brzorastućih domaćih kompanija Nelt, Termovent, Buck i Clever.\nNa ovogodišnjem 27. Kopaonik biznis forumu učešće su potvrdili predsednica Vlade Srbije Ana Brnabić, guverner Narodne banke Srbije Jorgovanka Tabaković, šef misije MMF-a Jan Kes Martejn, ambasador EU u našoj zemlji Sem Fabrici, kao i ministri, ambasadori, naučnici, privrednici, iz zemlje i regiona, rekao je Tanjugu predsednik Saveza ekonomista Srbije Aleksandar Vlahović.\nKopaonik biznis forum održaće se od 1. do 4. marta, a centralna tema ovogodišnjeg ekonomskog skupa biće 4.0 Industrija.\nINICIJATIVA DIGITALNA SRBIJA NA KOPAONIKU Za pravu digitalnu transformaciju neophodn su nami startapi\nU srpske startape je do sada uloženo preko 140 miliona evra dok skoro ništa od tih investicija nije došlo od domaćih kompanija, pokazalo je istraživanje Inicijative "Digitalna Srbija" predstavljeno na sinoćnom uvodnom događaju u Kopaonik Biznis Forum pod nazivom "Startapi: motor digitalne Srbije".\nKako će izgledati struktura radne snage u Srbiji u narednim decenijama s obzirom na negativne demografske trendove u zemlji i regionu, i koje su "hitne mere" koje naša država može da preduzeme, obzirom na podatak da će polovina svih manuelnih poslova na svetu nestati do 2030. godine, jedno je od pitanja na koje će se tražiti odgovor na panelu, "Ljudski resursi: Kočnica ili prilika za rabustan rast", na predstojećem Kopaonik Biznis forumu.\nŠarčević: Moguće osnivanje novog fakulteta za računarstvo\nEvropska komisija dala je procene da će do 2025 rasti potreba za visokoobrazovanim ljudima, da ce stagnirati potreba za sednjim obrazovanjem, a za 17 odsto će pasti potražnja nižim obrazovanjem.\nElektroprivreda Srbije je pokrenula velike investicije i EPS je dobar primer reformi, rečeno je na panelu o restrukturiranju državnih preduzeća na Kopaonik biznis forumu. Tatjana Pavlović, izvršni direktor za finansije JP EPS, rekla je da je EPS prošlu godinu završio sa profitom od gotovo šest milijardi dinara.\nĐuričin: Makroekonomsko upravljanje u Srbiji danas mnogo bolje\nPredsednik Udruženja korporativnih direktora Srbije Dragan Đuričin kaže da je makroekonomsko upravljanje u Srbiji danas mnogo bolje, da je očekivani rast BDP-a do kraja godine 3,5 odsto, a da je moguće da stopa rasta bude duplirana narednih 15 godina.\nTEHNOLOŠKA BUDUĆNOST SRBIJE Imaćemo identifikaciju putem mobilnog telefona i digitalne novčanike\nGeneralni zastupnik i generalni direktor Masterkarda Timoti Marfi kaže da javno-privatno partnerstvo nije dovoljno iskorišćeno i da bi kompanije trebalo da rade na rešavanju problema sa kojima se suočava javni sektor.\nČlan Fiskalnog saveta Vladimir Vučković izjavio je Tanjugu da je fiskalna konsolidacija dala odlične rezultate i da je to dobra odskočna daska za budućnost, ali da bi trebalo ubrzati reformu javnog sektora i državnih preduzeća.\nLjudi su najveći kapital u digitalnom biznisu. Osim njih, uz dobar i uigran tim, rezultati u ovoj oblasti neće izostati, zaključak je prvog, uvodnog razgovora na ovogodišnjem Biznis forumu na Kopaoniku, koji je otvorila Inicijativa Digitalna Srbija.\nZVUČNA IMENA Evo ko sve dolazi na Kopaonik biznis forum\nJubilarni 25. Kopaonik biznis forum, koji se održava od 4. do 7. marta, okupiće najznačajnija imena svetske ekonomije, među kojima su i direktorka Svetske banke za zapadni Balkan Linda Van Gelder, kao i zamenik direktora za ekonomiju i politiku zemalja pri Evropskoj banci za obnovu i razvoj (EBRD) Piter Sanfi.\nKopaonik biznis forum u martu, tema "kako fiskalnu stabilnost pretvoriti u održivi rast"\nŠta srpska ekonomija treba da uradi kako bi fiskalnu stabilnost pretvorila u održivi rast, glavna je tema jubilarnog, 25. po redu Kopaonik biznis foruma koji će od 4. do 7. marta 2018. godine biti održan pod sloganom "Nakon razvojnih mera štednje".\nRuf: Kopaonik Biznis forum odlično organizovan\nŠef Misije Međunarodnog monetarnog fonda, DŽejms Ruf, oduševljen je organizacijom i kvalitetom diskusija na upravo završenom, 24. po redu Kopaonik biznis forumu, za koji kaže da je jedna od najboljih konferencija takve vrste na kojoj je učestvovao.\nDirektor UNICEF: Jednake šanse za svako dete-to je ključni sastojak razvoja\n„Nejednakost nije neizbežna. Nejednakost je izbor. Promovisanje pravičnosti - jednake šanse za svako dete - je izbor. To je važan izbor za budućnost dece i samog društva.“\nBIZNIS FORUM Vulin objasnio kako je stopa nezaposlenosti pala sa 23 na 13 odsto\nU februaru je evidentirano 18.353 novozaposlenih, što je za 19 odsto više nego prethodnog meseca, izjavio Vulin. Prema njegovim rečima, danas na evidenciji Nacionalne službe za zapošljavanje ima 696.579 lica, dok je u 2012. bilo 761.485.\nSrbiju čeka rast, nastavite s prodajom neefikasnih državnih preduzeća\nEkonomija Srbije će, kako se očekuje, ove godine porasti iznad 3,0 odsto, ali zvanični Beograd mora da nastavi sa prodajom neefikasnih državnih preduzeća i da investira u obrazovanje i zdravstvo kako bi podržao rast u narednoj deceniji, izjavila je direktorka Svetske banke za Zapadni Balkan Elen Goldstin.\nMihajlović: Novi način upravljanja projektima, više neće biti velikih kašnjenja\nPotpredsednica Vlade i ministarka gradjevinarstva, saobrahaja i infrastrukture Zorana Mihajlović izjavila je danas da se priprema nova metodologija za efikasnije upravljanje projektima, koja će biti usvojena do kraja meseca.


Grbić: "Nismo imali koncetraciju i strpljenje" - Sportske.net\nGrbić: "Nismo imali koncetraciju i strpljenje"\nSelektor odbojkaške reprezentacije Srbije Nikola Grbić rekao je večeras da je nedostak koncentracije i strpljenja u trećem i četvrtom setu uzrok poraza od Rusije.\nRusi kobni po Srbe, izabrali smo teži put!Grbić: "Za Ruse će biti potrebno više od igre""Orlovi" igrali 'pod ručnom'EP - "Orlovi" na mišiće dobili maraton sa SlovačkomPremijer najavio - Nagrada za olimpijsko zlato biće znatno veća!\n"Žao mi je što smo na nekom našem prepoznatljivom nivou bili samo dva seta. Rusi uvek udaraju iz sve snage servise, bez taktiziranja, a u trećem setu su počeli da još više rizikuju na servisu, koji je proradio u tim trencuima... Mi nismo izdržali pritisak i izgubili smo strpljenje i koncetraciju kod nekih teških lopti, što je rezultiralo njihovom pobedom", rekao je Grbić posle meča, a prenosi Odbojkaški savez Srbije.\nSrbija je večeras u trećem kolu Grupe D poražena od Rusije sa 1:3, po setovima 23:25, 25:21, 18:25, 20:25.\n"Krivo mi je što smo izgubili prvi set, jer se igralo poen za poen... Imali smo tri kontre, koje nismo iskoristili, ne zbog naše loše igre ili greške, već što su nas oni izblokirali. Izgubili smo za jednu loptu, a da smo ga dobili ko zna šta bi bilo. U drugom setu, koji smo dobili oni su napravili osam grešaka, ali im je onda proradio servis", ocenio je Grbić.


Peking zatvara sve škole i poziva da se ne napušta grad - BIGportal.ba\n16 Juna, 2020 17 Juna, 2020 0183\nPeking će ponovno zatvoriti sve škole i univerzitete, nakon što su se opet pojavili slučajevi bolesti COVID-19 u glavnom gradu, objavila je u utorak kancelarija gradonačelnika, pozivajući ujedno stanovnike da ne napuštaju grad.\nGrad je pokrenuo testiranje desetina hiljada stanovnika nakon što je otkriveno 106 novih slučajeva zaraze virusom korona u pet dana, povezanih s velikok tržnicom svježih proizvoda.\nNove mjere šok su za stanovnike Pekinga jer se prije toga činilo da je virus gotovo iskorijenjen u Kini, nakon karantina i masovnog testiranja, piše agencija AFP.\nPeking je takođe zatražio od stanovnika da izbjegavaju putovanja izvan grada koja nisu neophodna, a stanovnicima pogođenih područja u gradu koja predstavljaju “umjeren ili visok rizik” zabranio je da napuštaju prijestonicu.\nHiljade stanovnika moraju ostati kod kuće\nSvaki stanovnik koji zaista mora otputovati iz Pekinga mora ispuniti sertifikat kojim potvrđuje da je na testiranju koje je obavljeno u posljednjih sedam dana bio negativan, rekao je na konferenciji za novinare Chen Bei iz kancelarije gradonačelnika.\nVlasti su u posljednje vrijeme ublažile restrikcije zbog poboljšanja situacije: samo dvoje mrtvih zbog virusa koronaa zabilježeno je od sredine aprila u zemlji u kojoj se virus i pojavio krajem 2019. Međutim, strah od drugog talasa natjerao je vlasti na djelovanje.\nGrad je, uz ostale mjere, zatvorio stambene zone, odnosno odredio karanin za njih gotovo 30. Hiljade stanovnika moraju ostati kod kuće i nemaju pravo izlaziti.\nMinistarstvo zdravstva saopštilo je u utorak o novih 27 slučajeva u Pekingu.\nNajmanje 20 indijskih vojnika poginulo na granici – na ulicama pale slike Si Đinpinga\nPotopljene kuće u Dragačevu, saobraćaj prekinut


Evropski sud osudio Grčku, njenom novinaru dao za pravo - Sindikat novinara Srbije\nEvropski sud osudio Grčku, njenom novinaru dao za pravo\nEvropski sud za ljudska prava (ECHR) je osudio Grčku zbog kršenja slobode izražavanja „neophodnog demokratskom društvu“, pošto je sa šest meseci zatvora kaznila jednog novinara koji je u lokalnom mediju direktora škole nazvao „neonacistom“.\nNovinara Efstratiosa Balaskasa je 2013. godine osudio krivični sud ostrva Lezbos po prijavi direktora škole koga je novinar opisao kao „neonacistu“ i „teoretičara“ neonacističke i ksenofobične stranke „Zlatna zora“ koja je u to vreme bila u punoj snazi.\nSve žalbe novinara na presudu su potom odbačene u višim sudovima, kao i njegovo objašnjenje da su ti njegovi izrazi o direktoru bili „vrednosne ocene, zasnovane na obilnim dokazima“.\nDirektor škole na Lezbosu je na svojoj veb stranici objavljivao „postove o arijevskoj rasi i nacionalsocijalizmu“, i „pozivao Grke da glasaju za ‘Zlatnu zoru’“, konstatovao je ove nedelje Evropski sud.\nEvropski sud za ljudska prava je ocenio da zbog toga grčki sudovi „nisu imali opravdanja za izricanje zatvorske kazne“ novinaru, što je „neizbežno štetilo javnoj debati“.\nGrčkoj državi je naloženo da neosnovano osuđenom novinaru plati 1.603 evra za materijalnu štetu i 10.000 za moralnu.\nVođa „Zlatne zore“, njegovi glavni saradnici i neki od članova nedavno su osuđeni na kazne višegodišnjeg zatvora zbog jednog ubistva i mnogobrojnih slučajeva nasilja nad migrantima i simpatizerima levice.


Večiti u Top 5 na starom kontinentu! Dva turska kluba, jedan grčki, pa onda večiti na listi najpopularnijih u Evropi!\nNa Tviteru se pojavila zanimljiva lista na kojoj se nalazi spisak najpopularnijih kluba na ovoj društvenoj mreži. Ukoliko je merilo broj pratilca na Tviteru, večiti rivali se nalazi u Top 5 mesta na spisku korisnika sa starog kontineta. Crvena zvezda… »\nSportske.net pre 12 sati\nZa sada ne još uvek po kvalitetu ekipa, ali i ova lista nešto govori. Najbolji srpski košarkaški klubovi, Crvena zvezda i Partizan, našli su se na još jednoj rang listi koja je ovih dana izazvala pažnju širom Evrope. Naime, evropski košarkaški… »\nNaslednik, prvenac: Srpski rukometaš sinu dao ime inspirisan Kosmetom, ali mu supruga to neće oprostiti\nBlic sport pre 12 sati\nBivši rukometaš Partizana, a sada Dinama, Ivan Dimitrijević postao je tata početkom februara, a odlučio se da sinu da ime Jug. Inspirisan Kosmetom sa kog vuče korene, ali i Partizanom koji mu je u srcu, međutim druga simbolika nije po volji mame… »\nRTS pre 4 satajoš 5 povezanih\nHyundai Santa Fe na testu "Novosti"


Predstavljamo vam ponos rumunske automobilske industrije – kompanija Dacia. Osnovana je 1966. godine uz pomoć italijanske fabrike automobila Renault. Dacia modeli, možda nisu toliko česti na srpskim ulicama, ali su svakako jedan od omiljenijih brendova našeg stanovništva i mnogi bi voleli da poseduju neki od modela ove fabrike, posebno novije generacije. Mi se bavimo otkupom svih Dacia modela, bez obzira na godinu proizvodnje, stanje vozila i pređenu kilometražu. A u nastavku možete pročitati još neke korisne informacije o ovoj rumunskoj fabrici automobila.\nKada i kako je nastala kompanija Dacia\nOsnovana je 1966. godine, ali je glavna fabrika izgrađena dve godine kasnije u današnjem Mioveniju. Ova fabrika je od samog početka bila sestrinska firma sa Renault-om, pa su i prvi proizvedeni modeli bili po licenci ove francuske kompanije. Ti prvi automobili bili su modifikovane verzije Reno 12 i Reno 8 modela, a proizvodili su se pod imenom Dacia 1100 i limitirana verzija 1100S, sa snažnijim motorom i manjim kozmetičkim promenama.\nDacia 1300 se pojavila na sajmovima u Parizu i Bukureštu 1969. godine, a već godinu dana kasnije na raspolaganju je bilo još nekoliko verzija – 1300L i 1301 Lux Super, koji je bio rezervisan samo za lidere komunističke partije.\nSedamdesetih godina prošlog veka pojavila su se prva sanitetska i pikap Dačija vozila. Po uzoru na Reno 20, Dačija je proizvodila model Dacia 2000, koji je bio dostupan u ograničenim količinamai samo u tamnoj lavoj i crnoj boji. Bio je rezervisan samo za elitne članove komunističke partije koja je tada vladala Rumunijom.\nOsamdesetih godina predstavljeni su modeli Dačija 1302, 1304, 1305 i 1310. Ovi modeli su bili veoma uspešni na tržištu, a posebno model Dacia 1310, koji je ostvario ogroman komercijalni uspeh, pre svega u Rumuniji. Proglašen je za narodni automobil Rumunije, jer nije postojao čovek koji u nekom trenutku nije posedovao ovaj automobil, a do dan danas ostao je najprodavaniji model ove kompanije (više od 2,5 miliona prodatih primeraka).\nNaredna decenija donela je razvoj modela Dacia 1325 Liberta, kao i Dacia Nova koji je bio model savremenog dizajna, bez elemenata stare proizvodnje. Ipak, ovaj model nije bio previše popularan, a na 30 godina rada fabrike proizveden je Dacia automobil sa serijskim brojem 2.000.000.\nDačija kompanija danas\nKrajem milenijuma Renault je zvanično kupio Dačiju, čime je proširena i dotadašnja uspešna saradnja ove dve kompanije. Početkom 21. veka, novi modeli poput Dacia Supernova i Dacia Solenza nisu doživeli veliki uspeh i brzo su ugašeni. Drugi najuspešniji model ove kompanije pojavio se 2004. godine, a u pitanju je Dacia Logan koji se i dan danas uspešno proizvodi. Postao je jedan od najprodavanijih automobila u centralnoj i istočnoj Evropi, a izuzetno je popularan među srednjom i nižom klasom, s obzirom na to da je jedan od najjeftinijih automobila u svojoj klasi.\nDacia Sandero model pojavio se 2008. godine, a godinu dana kasnije na sajmu automobila u Ženevi predstavljen je model Dacia Duster. Dacia Lodgy i Dacia Dokker proizvode se od 2012. godine. Prema podacima, do sada je proizvedeno skoro 8 miliona Dacia vozila.\nAktuelni Dacia modeli koji se proizvode:\nKompanija Dacia je tokom svoje, 50 godine duge, istorije proizvela više od 30 različitih modela, a trenutno je aktuelno njih 11.\nDacia Logan – mali, porodični automobil, proizvodi se od 2004. godine\nDacia Logan MCV – karavan verzija, proizvodi se od 2006. godine\nDacia Logan MCV Stepway – konceptni automobil, napravljen 2017. godine\nDacia Sandero – hečbek, proizvodi se od 2008. godine\nDacia Sandero Stepway – proizvodi se od 2009. godine\nDacia Duster – sportski terenas (SUV), proizvodi se od 2010. godine\nDacia Lodgy – kompaktno višenamensko vozilo, proizvodi se od 2012. godine\nDacia Lodgy Stepway – proizvodi se od 2014. godine\nDacia Dokker – kombi vozilo, proizvodi se od 2012. godine\nDacia Dokker Van – proizvodi se od 2012. godine\nDacia Dokker Stepway – proizvodi se od 2014. godine\nZanimljivosti o Dacia kompaniji\nDacia je najpoznatiji rumunski brend i najuspešnija kompanija kada je ostvareni prihod u pitanju. Pored toga, Dacia je i najveći izvoznik i ostvaruje udeo od skoro 8 procenata ukupnog rumunskog izvoza.\nOd sezone 2008/2009 Dacia je sponzor fudbalskog kluba Udineze iz italijanske Serije A\nDacia Logan proglašen je za najbolji evropski automobil 2005. godine\nDacia Duster proglašen je za najbolji evropski automobil 2011. godine\nDacia automobili koje otkupljujemo\nMi smo firma koja vrši otkup Dacia automobila svih vrsta i modela. Nije nam važno da li je u pitanju polovno ili havarisano vozilo, stižemo na vašu adresu bilo gde da se nalazite u Srbiji. U dogovoru sa vama i procenjenim realnim stanjem vozila, formiraćemo i cenu na obostrano zadovoljstvo, a isplata se vrši na licu mesta.\nOvo su automobili marke Dacia koje smo otkupili do sad\nDo sada smo otkupili veliki broj najrazličitijih automobila, a među njima i ove modele Dacia automobila:


GRIZMAN: Ne znam da li ću ostati u Španiji, budite strpljivi! | Happy BSC portal\nRebić o sinoćnim PROTESTIMA: "Policija trpela silu sve do KRAJNJIH GRANICA!\nVIDEO SAMIT IZ PREDSEDNIŠTVA Vučić sa kolegama premijerima na "Evropi bez cen...\nRUMUNIJA POD KORONOM Preminulo 1.799 osoba\nVELIKA HUMANITARNA AKCIJA "BROWNIJADA"! Kupovinom BROWNIE štrudle donirajmo ...\nGRIZMAN: Ne znam da li ću ostati u Španiji, budite strpljivi!\nNajbolji fudbaler madridskog Atletika Antoan Grizman najavio je da će do kraja ovog meseca biti poznato gde nastavlja karijeru.\nFrancuski napadač, odmah po završetku sezone, potvrdio je da na leto da napušta "jorgandžije", a kako potencijalna destinacije spominju se Barselona i Pari Sen Žermen.\n- Morate da bude strpljivi, uskoro će sve biti poznato. Niko više od mene ne želi da reši to pitanje, ali morate da sačekate. Ne znam da li ću karijeru nastaviti u Španiji, možda će za dve nedelje biti nešto poznato - rekao je Grizman novinarima posle pobede Francuske protiv Andore 4:0 u kvalifikacijama za EURO 2020.\nU Atletiko je stigao 2014. godine iz Real Sosijedada za 30 miliona evra, a sa madridskim timom osvojio je trofej u Ligi Evrope i UEFA Superkup.\nSa "jorgandžijama" je igrao i u finalu Lige šampiona, a prošle godine sa Francuskom postao je šampion sveta.\nVIDEO SAMIT IZ PREDSEDNIŠTVA Vučić sa kolegama premijerima na "Evropi bez cenzure" (GALERIJA)\nVELIKA HUMANITARNA AKCIJA "BROWNIJADA"! Kupovinom BROWNIE štrudle donirajmo 5 dinara za decu bez roditeljskog staran...\nISPLIVALI DETALJI ZLOČINA Čuvari popravnog doma, ipak, ugušili Afroamerikanca (VIDEO)


RTS :: Vulin i Diković ispratili mirovnjake u Centralnoafričku Republiku\nDruštvo Vulin i Diković ispratili mirovnjake u Centralnoafričku Republiku\nVulin i Diković ispratili mirovnjake u Centralnoafričku Republiku\nutorak, 13. feb 2018, 18:46 -> 18:54\nMinistar odbrane Aleksandar Vulin i načelnik Generalštaba Vojske Srbije general Ljubiša Diković, prisustvovali su, u kasarni Banjica 2, svečanom ispraćaju sedmog kontingenta Vojske Srbije u misiju Ujedinjenih nacija u Centralnoafričkoj Republici (MINUSCA).\nPrema njegovim rečima, možda je baš to razlog zašto su pripadnici VS toliko cenjeni gde god da odu.\n"Pripadnici Vojske Srbije su uvek išli daleko, i uvek išli tamo gde je teško. Pripadnici Vojske Srbije odlaze na mesta koja bi drugi izbegavali, ali oni zbog svoje Vojske, zbog svoje zemlje, zbog svog naroda, spremni su uvek, ne smo u mirovnim misijama, da čine što drugi ne bi. Tamo gde bi se drugi pokolebali, tamo tek počinje hrabrost naših pripadnika", rekao je Vulin.\n"Vi dolazite iz naroda koji kao ma koji drugi je kroz svoju istoriju upoznao i mržnju i patnju. Baš zato, vi možete da razumete ljude kod kojih idete, baš zato vi možete da prihvatite tuđu muku kao svoju", naglasio je ministar Vulin.\nSvi naši pripadnici, dodao je Vulin, ocenjuju se najvišim ocenama i zaista se o njima govori i misli kao o ljudima koji vrlo dostojanstveno prezentuju našu zemlju.\nVojska i Vlada će nastaviti sa politikom učešća u mirovnim misijama\nIstakao je da će Vojska, kao i Vlada Srbije, nastaviti sa politikom učešća u mirovnim misijama i to onim koje su veoma zahtevne i veoma složene i u kojima mnogo razvijenije i bogatije vojske i države vrlo retko odlaze.\n"Mi smo ponosni na naše devojke i momke, ponosni smo na svakog našeg pripadnika, na izuzetne rezultate koje pokazuju i to je nešto što čitava međunarodna zajednica i UN izuzetno cene", poručio je Vulin.\nUpitan da odgovori kada će Srbija biti u mogućnosti da samostalno pošalje kontingent u neku od misija, ministar Vulin je istakao da smo mi sposobni za to, ali da je to pitanje političke odluke, kao i poziva da li bi to neko želeo da mi uradimo.\n"Ali, što se tiče naših operativnih sposobnosti, naše materijalne pripremljenosti i obučenosti naših ljudi, mi to možemo da uradimo uvek", zaključio je ministar Vulin.\n1 Spomenik Dijani Budisavljević biće postavljen na Savskom keju\n2 Danas je Aranđelovdan\n3 Vremeplov (21. novembar 2018)\n4 Obeleženo 85 godina Ruskog doma u Srbiji\n5 I privatni detektivi mogu da otkrivaju lažna bolovanja


Centralna banka BiH uspješno okončala finansijsku 2018. godinu – Biznis.ba\nNaslovnaBiHCentralna banka BiH uspješno okončala finansijsku 2018. godinu\nobjavljeno 08. apr 2019. u 13:18 8. apr 2019.\nCentralna banka Bosne i Hercegovine (CBBiH) je u 2018. godini uspješno vodila monetarnu politiku i održavala monetarnu stabilnost BiH u skladu sa Zakonom o CBBiH čime je doprinosila finansijskoj stabilnosti.\nNa poslovanje CBBiH proteklih godina konstantni pritisak vrše kamatni rashodi po osnovu negativnih kamatnih stopa na depozite kod inostranih banaka u eurozoni i negativnih prinosa na državne obaveznice zemalja iz našeg investicionog spektra.\nI pored navedenog, CBBiH i dalje uspijeva ostvariti pozitivan finansijski rezultat, iako primarni cilj u centralnom bankarstvu nije ostvarenje profita nego održavanje monetarne stabilnosti.\nPozitivno poslovanje u 2018. godini je rezultat racionalne politike upravljanja, te je CBBiH u 2018. godini ostvarila neto dobit u iznosu 8.430.875,92 KM. Cjelokupni iznos dobiti raspoređen je u generalne rezerve kao pozicije kapitala CBBiH.\nFinansijski izvještaji i Godišnji izvještaj CBBiH su usvojeni na sjednici Upravnog vijeća 27. marta ove godine i, u skladu sa Zakonom o CBBiH, upućeni prema Parlamentarnoj skupštini i Predsjedništvu BiH. O usvojenim finansijskim izvještajima CBBiH nezavisni eksterni revizor je dao pozitivno mišljenje.\nCBBiH će, kao institucija čiji su osnovni ciljevi i zadaci da postigne i održi stabilnost domaće valute po modelu valutnog odbora, nastaviti politiku investiranja deviznih rezervi u kojoj su prioriteti monetarna stabilnost i sigurnost portfolija, saopćeno je iz Službe za odnose s javnošću CBBiH.


Ukrajina kažnjava svoje građane, u inat Rusiji - 22.05.2017, Sputnik Srbija\nUkrajina kažnjava svoje građane, u inat Rusiji\nPoslanici ukrajinskog parlamenta ove nedelje će razmotriti uvođenje viza ruskim građanima. Prema rečima idejnog tvorca, zamenika predsednika poslaničkog kluba... 22.05.2017, Sputnik Srbija\n19:17 22.05.2017 (Osveženo: 20:58 22.05.2017)\n© Sputnik / Vladimir Vяtkin / Uđi u foto-galerijuPasoš građanina Ruske Federacije\nPoslanici ukrajinskog parlamenta ove nedelje će razmotriti uvođenje viza ruskim građanima. Prema rečima idejnog tvorca, zamenika predsednika poslaničkog kluba „Narodnog fronta“ Andreja Teteruka, nakon što je EU ukinula Ukrajincima vize, Kijev treba da reši „strateško pitanje“ o uvođenju viznog režima sa Rusijom.\nOčekuje se da će inicijativu „jastrebova“ iz „Narodnog fronta“ podržati i poslanici iz redova „Bloka Petra Porošenka“. Mada, ima i onih koji su protiv toga, recimo „Opoblok“, koji smatra da takva inicijativa nije ništa drugo do samopromocija i pokušaj vlade da izbegne odogovornost za ekonomske gubitke.\nPostignuta saglasnost za ukidanje EU viza Ukrajini\n28 Februar 2017, 21:47\nPostoje dve opcije — „blaža“, koja podrazumeva da se izdvajanje vize ruskim građanima naplaćuje na graničnom prelasku, i druga „oštrija“ opcija, koja predviđa izdavanje viza u konzulatima Ukrajine.\nKijev verovatno planira da na taj način zaradi od viza, ali nije jasno da li se uzimaju u obzir eventualni gubici u slučaju da Rusija uvede recipročne mere. Na to da takva mogućnost postoji, ukazao je i prvi zamenik šefa Odbora za međunarodne odnose ruskog Saveta federacije (Gornji dom ruskog Parlamenta) Vladimir Džabarov.\nKomentarišući inicijativu ukrajinskih političara, politikolog Aleksandar Dudčak za Sputnjik kaže da Ukrajina čini sve kako njeni građani ne bi dobijali nikakve informacije iz Rusije, jer bi u tom slučaju zvaničnom Kijevu bilo lakše da „priča nebuloze da su Rusi gladni i da jedu ježeve, jer tobože nemaju šta da jedu“.\n„Nažalost, uvođenje viza bi imalo ekonomske posledice, koje bi osetili pre svega obični građani Ukrajine. Kada je reč o zemljama u koje su Ukrajinci otišli trbuhom za kruhom, Rusija je prvak sveta. U Rusiji trenutno radi do tri miliona Ukrajinaca, koji šalju kući više od milijarde dolara, a to su podaci iz 2016. godine“, kaže on.\nPoslanik krimskog parlamenta Vladislav Ganžara smatra da će eventualno uvođenje viza građanima Rusije negativno uticati na rejting aktuelnog predsednika Ukrajine, kao i vlade u Kijevu.\n„Uvođenje viza bi srušilo njihov rejting, mada je i bez ovakvih poteza njihova popularnost sada na istorijskom minimumu“, kaže on za Sputnjik.\nUkrajina bi mogla da uvede vize Holandiji\n9 April 2016, 20:27\n„Do novog ’Majdana‘ neće doći, ali takva odluka će sigurno dovesti do još dubljih podela u društvu. Zvanični Kijev iz svih snaga pokušava da potpuno uništi odnose sa Moskvom, štaviše, da uništi odnose između dva naroda, istorijske, porodične veze i da napravi od Ukrajine ’antiruski projekat‘, baš kao što je to zamišljeno pre tri i po godine. Što se Rusije tiče, uvođenje viza će se odraziti isključivo na tržište rada. Ima više nego dovoljno radnika iz bivših sovjetskih republika, koji bi rado zauzeli mesto Ukrajinaca, koji su trenutno i te kako prisutni na ruskom tržištu rada“, ističe Ganžara.\nAnalitičari se slažu da ukoliko Ukrajina uvede vize a Rusija odgovori recipročnim merama, to svejedno neće uticati na odluku Ukrajinaca da traže posao u Rusiji i da ostanu u toj zemlji, na legalan ili na nelegalan način. Jednostavno, famozni „bezvizni režim“ sa EU, kojim se Kijev hvali na sva usta, predviđa da Ukrajinci sa biometrijskim pasošima mogu turistički da borave u EU do 90 dana, ali nije im dozvoljeno da rade.\nJoš jedan problem sa kojim bi se suočila Ukrajina jeste status Krima, koji Ukrajina i dalje smatra delom svoje teritorije. „Da li treba da uvedemo vize stanovnicima poluostrva, ako su oni koji tamo žive već dobili ruske pasoše, a prema našim zakonima i dalju ostaju državljani Ukrajine. Niko nema odgovor na to pitanje“, navode „Vesti Ukrajine“ mišljenje politikologa Ruslana Bortnika.\nUkrajinski parlament je inače još u jesen 2016. godine predlagao da se ruskim građanima uvedu vize, ali tada ta inicijativa nije dobila neophodnu podršku.


Ispovest Montgomerija posle 17 godina: Amerika je pogrešno procenila Srbiju, sve smo pogrešno razumeli\nPrvi ambasador Amerike posle 5. oktobra u Beogradu, osvrnuo se na vreme kada je na beogradskim ulicama padao Miloševićev režim.\nVilijam Montgomeri bio je prvi postpetooktobarskiamerički ambasador u Beogradu. Njegov angažman na ovim prostorima počeo je znatno pre nego što je došao kao prvi naslednik poslednjeg ambasadora Amerike u SFRJ Vorena Cimermana\nCentrala mu je bila u američkoj ambasadi u Budimpešti, odakle je kako kaže, obezbeđivao savete i podršku Miloševićevoj opoziciji.\nBez njegove pomoći 5. oktobar verovatno ne bi bio moguć, jer preko njega je dolazila sva pomoć namenjena opoziciji, Otporu, opozicionim medijima…\nMontgomerijev pogled na 5. oktobar 17 godina kasnije znatno je drugačiji u odnosu na vreme kada je na ulicama Beograda padao Miloševićev režim. Ne u smislu da li je do toga moralo da dođe, već u pogledu posledica koje su, kako sam priznaje, prouzrokovane lošim procenama američke administracije.\n– Mislim da je Zapad generalno, a naročito vlada SAD, dramatično potcenila ogromne društvene probleme koji su povezani s promenama duboko ukorenjenih političkih sistema. Ja svakako jesam. Imali smo pojednostavljenu viziju da je problem u većini slučajeva (Libija, Irak, Srbija, Sirija) u autokratskoj ličnosti koja je na vlasti. Centralna stvar u ovakvom viđenju je takođe pojednostavljena predstava da su ljudi rođeni da budu demokrate, a što potiskuju autokratski vladari. I onda teorija glasi da je potrebno samo da se oslobodite autokratskih vođa, a da će demokratski instikt naroda prirodno isplivati na površinu – rekao je Montgomeri za ovonedeljno izdanje Ekspresa.\nPo njegovim rečima druga pogrešna procena SAD-a je što se tamo živi u uverenju da je neophodno uspostaviti odnose i živeti u multietničkom i multikulturalnom društvu po svaku cenu, navodeći Bosnu i Hercegovinu kao jedan od primera da je američko insistiranje na zajedništvo dovelo do toga da je ona neuspešna država već 20 godina nakon rata.\n- To što nismo uspeli u potpunosti da shvatimo važnost etničkog pitanja bio je glavni uzrok naših pogrešnih procena - rekao je Montgomeri.\nGovoreći o svojoj ulozi u svemu, istakao je da je SAD i Zapad generalno video Miloševića kao glavnog krivca za nasilje u bivšoj Jugoslaviji i da je tada njegov glavni zadatak bio da obezbedi savete i pruži podršku Miloševićevoj opoziciji.\n- Ne treba zaboraviti da je Milošević oboren zahvaljujući naporu srpskog naroda, koji je zbog toga mnogo rizikovao i platio visoku cenu. Sve zasluge pripadaju desetinama hiljada Srba koji su radili na tome, jer da nije bilo 5. oktobra Srbija bi ostala izolovana od Evrope - rekao je Montgomeri.\nNaglasio je da je u Srbiji bilo mnogo gore nego danas, i da iako će biti potrebno još mnogo vremena, Srbija je na dobrom evropskom putu. Na kraju je dodao da je u pojedinim trenucima bio razočaran ponašanjem američke administracije.\nPROČITAJTE: GENERAL PAVKOVIĆ: Milošević 5. oktobra nije želeo krv na ulicama, ali se dobro zna ko jeste…\n- Najveće razočarenje je za mene bilo je kada sam shvatio da se bez obzira na svu dobru volju usmerenu ka Srbiji, američka administracija fokusirala samo na Kosovo, odbijajući da prihvati bilo kakve kompromise ili da Srbiju shvati ozbiljno po tom pitanju. Na kraju se ispostavilo da Zapad nikada nije želeo bilo kakve merljive standarde i da je odluka o nezavisnosti Kosova već bila doneta. Na to nisam mogao da utičem, kada je o Kosovu reč jednostavno nisam bio u igri - zaključio je Montgomeri.\n(BalkansPress / Ekspres.net)\nPoznati izraelski geopolitičar otkriva: Postojao\nKoja životinja bi trebalo da bude zvanični\nMiroslav Lazanski: Treći svetski rat počinje u\nPismo crnogorskom oficiru koji je prisustvovao\nOTKRIVENA NAJVEĆA TITOVA TAJNA! Grob Draže\nPETRUŠIĆEVE REČI ZATRESLE BALKAN: Ako ponovo\nRUSKE SLUŽBE UPOZORAVAJU: ISIS sprema napade na\nTVRDNjA NAUČNIKA Džejms Lavlok: Do 2040. London


Submitted by Tarik T. on Sat, 08/06/2019 - 17:30\nTim povodom ministar unutrašnjih poslova Unsko-sanskog kantona Nermin Kljajić kaže da trenutno na području USK boravi više od 6.000 migranata jer se ne poštuje dogovor s obzirom da je u ovom kantonu trebalo biti smješteno maksimalno 3.200 osoba.\n"Glavni problem, za nas, predstavljaju Željeznice FBiH koje nam svaku noć vozom šalju oko 150 migranata. Nažalost, mi nemamo kapaciteta ni prostora da te ljude smjestimo u prihvatne centre", govori Kljajić.\n"Razlog za posljednja dešavanja u Velikoj Kladuši je i nedostatak koordinacije. Da su nam na vrijeme prijavili te osobe mi bi poduzeli mjere i na vrijeme ih deportovali", dodaje naš sagovornik.\nPrvi čovjek MUP-a Unsko-sanskog kantona ističe da oni nemaju finansijsku mogućnost svakodnevno vraćati migrante vozom odakle su došli.\n"Jedan od razloga zašto nismo tražili prisustvo drugih policijskih agencija u USK je taj jer ne želimo da USK bude jedini migracioni centar. Želimo da se podjednako podijeli na prostoru cijele BiH. Danas imamo bojkot državnih institucija i svjesno uništavanja USK-a i života naših građana", kazao je.\n"USK je jedan od najraseljenijih kantona i ako se ovako nastavi jedina poruka mladima će biti da bježe iz BiH", kazao je.\n"Pored četiri migraciona centra mi imamo više od 300 objekata gdje oni borave. Možemo reći da imamo 300 migracionih centara u USK i policija sve to kontroliše", govori Kljajić.\n"Zabrinjavajuće je da Federalni MUP još nije uradio procjene po pitanju migrantske krize jer smatram da je federalni ministar do sada morao uraditi tu procjenu, a posebno nakon posljednjih dešavanja u našem kantonu", zaključio je ministar Nermin Kljajić.\nIz ovog kantona danas su stigle i najave o mogućnosti proglašenja vanrednog stanja što bi značilo uvođenje policijskog sata i drugih mjera koje bi za cilj imale uspostavu javnog reda i mira te kontrolu migranata.\nČet, 25/10/2018 - 14:17\nTue, 23/04/2019 - 09:26\nČet, 14/03/2019 - 08:41\nČet, 30/05/2019 - 19:29